Sudija za prethodni postupak Specijalizovanih veća Kosova svojom odlukom juče je zapravo potvrdio navode iz optužnice - da su i katolici smatrani "protivnicima".\nKao protivnici OVK nad kojima je vršeno nasilje i zločini označeni su i Srbi, romska i Aškalijska populacija, civili koji su navodno sarađivali a srpskim vlastima, Albanci koji se nisu pridružili ili ne podržavaju OVK i pojedinci sa trenutnim ili bivšim zaposlenjem koji se smatraju anti-OVK.\nIzjave su se intenzivirale nakon početka oružanog sukoba u martu 1998. godine, navodi tužilaštvo i nabraja gore pomenute mete OVK, okarakterisane sve zajedno kao "protivnici".\nKrasnići je tada negirajući optužbe za zločine OVK i udruženi zločinački poduhvat za koje su optuženi, istakao da je ta optužba "veoma uvredljiva", kao i to to se u optužnici albanski narod deli na katolike i muslimane.\nPovodom ove optužbe za zločine OVK nad pripadnicima katoličke zajednice na Kosovu, sredinom novembra politički analitičar i univerzitetski profesor Nedmedin Spahiu poslao je dopis sudu u Hagu, koji je pojasnio u izjavi za Kosovo online.\n- Pisao sam sudu u Hagu, da je to uvredljivo za katoličku zajednicu na Kosovu, jer indirektno asocira na to da je katolička zajednica u većini ili kao celina bila na strani Miloševića, što je netačno. Naravno da je bilo onih koji su radili za Miloševića iz katoličke zajednice, ali je bilo mnogo više njih iz muslimanske zajednice. To znači da oni nisu bili meta kao katolici, nego kao saradnici - rekao je Spahiu.\nUkazao da je to "osetljiva stvar koja dodatno može da utiče na podrivanje podela u albanskoj zajednici na Kosovu".\nSudija za prethodni postupak Specijalizovanih veća Kosova (poznatog i kao sud za zločine OVK) objavio je juče odluku kojom je 26. oktobra potvrdio optunicu protiv Hašima Tačija, Kadrija Veseljija, Redžepa Seljimija i Jakupa Krasnićija.\nJakup Krasniqi 01 foto EPA Armando Babani\nKrasnići, Tači, Redžepi i Seljimi se terete za zločine koje je OVK počinila na Kosovu i Metohiji i severu Albanije.\nTači, Veselji, Saljimi i Krasnići su optuženi i za zločine koje su počinili njihovi potčinjeni i koji su detaljno opisani u optužnici, jer su, kako tvrdi tužilaštvo, znali da su se zločini dogodili ili da će biti počinjeni i nisu nita učinili da ih spreče, niti da krivce kazne.


Intesa Leasing | Ivan Jauković\nNaslovna Dobro došli O nama Upravljanje Ivan Jauković\nDirektor Sektora za upravljanje proizvodima i prodaju\nU kompaniji Intesa Leasing Beograd je od njenog osnivanja 2006. godine, te je učestvovao u uspostavljanju poslovnih procesa u svim segmentima od značaja za rad kompanije.\nDo sredine 2008. godine vodio je Sektor za finansiranje putničkih vozila i napore usmerio ka akviziciji novih klijenata i uspostavljanju poslovne saradnje sa širokom mrežom poslovnih partnera iz oblasti auto industrije.\nOd sredine 2008. godine nakon sjedinjavanjem komercijalnih sektora kompanije u jedan, Sektor za upravljanje proizvodima i prodaju, proširuje fokus rada na segmente finansiranja komercijalnih vozila i različitih tipova opreme.\nOd osnivanja kooordinira marketinške aktivnosti kompanije i aktivno učestvuje u kreiranju promotivne i PR strategije.\nPre početka rada u lizing sektoru, nešto više od 4 godine proveo je u Delta banci (od sredine 2005. Banca Intesa ad Beograd) u Sektoru platnih kartica. Kao i u kasnijoj fazi, u rad sa platnim karticama uključen je od samog formiranja Sektora te je bio u prilici da uspostavlja i rukovodi različitim poslovnim procesima.\nNa samom početku karijere, od oktobra 2001. godine aktivno učestvuje u komercijalnim i promotivnim aktivnostima vezanim za poslovanje platnim karticama.\nOd 2004. godine rukovodi Odeljenjem korisničkog servisa da bi u kasnijoj fazi odgovornost proširio i na Odeljenje operativnih poslova, a kasnije nastavio da vodi Odeljenje trgovačke mreže u okviru Sektora platnih kartica.\nU tom periodu interesovanje proširuje i na prevenciju zloupotreba platnih kartica, postaje član Međunarodne organizacije za borbu protiv finansijskog kriminala (IAFCI) i rukovodi Forumom za prevenciju zloupotreba platnih kartica pri Privrednoj komori Srbije.\nZavršio je Fakultet organizacionih nauka a znanja unapređivao na poslovnoj školi na Ekonomskom fakultetu u Beogardu, poslovnoj školi za marketing, brojnim seminarima i konferencijama u Engleskoj, na Kipru, Mađarskoj, Sloveniji i Italiji…\nIzvršni odbor Intesa Leasing Beograd\nPredsednik Izvršnog odbora Lizinga\nČlanovi Izvršnog odbora Lizinga


Denis Kolundžija | 08. jan 2020.\nNakon sprovedenog javnog konkursa, svoje dosadašnje pozicije zadržale su glavna i odgovorna urednica internet O radija, odnosno Prvog programa Radija, dok su, po odluci Upravnog odbora RTV, nove glavne urednike dobili Drugi program Radija, odnosno Drugi program Televizije pokrajinskog javnog servisa.\nUpravni odbor Radio-televizije Vojvodine (RTV) imenovao je krajem decembra, nakon sprovedenog javnog konkursa, glavne i odgovorne urednike pojedinih medija u sastavu RTV-a.\nU naredne četiri godine Klara Kranjc biće na čelu internet O radija, a Milada Popović Prvog programa Radija RTV-a. One su te dužnosti obavljale i u prethodne četiri godine.\nNove glavne i odgovorne urednike dobili su Drugi program Radija (Andraš Gustonj) i Drugi program Televizije (Mirko Kanjuh).\nDo raspisivanja konkursa, 21. novembra prošle godine, glavni i odgovorni urednici ovih medija imali status vršilaca dužnosti, pošto im je četvorogodišnji mandat istekao još u maju prošle godine.\nPrema saznanjima Cenzolovke, dosadašnji glavni i odgovorni urednik Drugog programa Televizije Atila Marton nije se prijavio na konkurs i on će ubuduće biti na poziciji pomoćnika glavnog i odgovornog urednika tog medija. Na tom mestu se do juče nalazio njegov odskora pretpostavljeni Mirko Kanjuh.\nMarton za Cenzolovku nije želeo da komentariše razloge za odustajanje od učešća na konkursu. Nezvanično se može čuti da Marton nije bio ohrabrivan da se ponovo kandiduje.\nOd učešća na konkursu odustao je i dosadašnji glavni urednik Drugog programa Radija Deže Ereg, koji uskoro stiče uslove za odlazak u penziju. Na dužnost šefa programa na mađarskom jeziku se, nakon deceniju dugog boravka na političkim funkcijama, vraća Andraš Gustonj. On je od 2008. bio predsednik Opštine Temerin, potom predsednik opštinske skupštine, te je na kraju, sve do 17. decembra prošle godine kada mu je konstatovana ostavka, obavljao funkciju člana Opštinskog veća zaduženog za ekologiju.\nOstalim rukovodiocima na RTV-u, koji su izabrani na javnim konkursima, još nije istekao mandat.\nGlavnom uredniku Trećeg programa Radija Vojinu Popoviću mandat ističe 1. aprila ove godine, dok bi na čelu Prvog programa Televizije Nenad Ćaćić trebalo da ostane do 26. jula 2021.\nĆaćić je na to mesto, uprkos spornim kvalifikacijama, došao na konkursu sprovedenom 2017, odnosno više od godinu dana nakon ostavke Marjane Jović na mesto glavne urednice Prvog programa Televizije.\nMarijana Jović je ostavku podnela u turbulentnom maju 2016. kada je, takođe dobrovoljno, Srđan Mihajlović napustio funkciju generalnog direktora RTV-a, dok je, s druge strane, sa svojih mesta smenjen deo urednika, kao i direktor programa RTV-a Slobodan Arežina. Te smene izazvale su talas protesta dela zaposlenih u pokrajinskom javnom servisu i građana Novog Sada.\nArežina je dva puta pravosnažnim presudama vraćan na staro radno mesto, ali je pokrajinski javni servis i pored toga zadržao Sonju Kokotović Zečević, koja je u međuvremenu izabrana na konkursu za novog direktora programa RTV-a. Njoj mandat ističe krajem maja iduće godine.\nNakon Mihajlovićeve ostavke, njegov zamenik Miodrag Koprivica izabran je u julu 2016. na konkursu za novog generalnog direktora, i njemu u julu iduće godine ističe petogodišnji mandat.\nJoš dve godine trebalo bi da na čelu RTV Multimedijalni program – Web provede Ladislav Lazić.\nOn je za glavnog i odgovornog urednika tog medija imenovan u maju 2018, a pre toga je na toj poziciji bio u statusu vršioca dužnosti – od početka 2017. nakon što se njegov prethodnik Dejan Marjanović povukao zbog, kako su preneli mediji, bure koju je izazvao jedan, prema vlastima, kritički intervju objavljen na portalu RTV-a.\nKonkursi za glavne urednike RTV\n← Napadi na novinare\nNastavlja se prikazivanje „Balkanskom ulicom“, RTS bez obrazloženja zašto jubilarna emisija nije snimana →


HRVATI U EUFORIJI: Nijednog trenutka nismo sumnjali u pobedu | Novosti.rs\n"Mislim da smo dobro ušli u meč, znali smo da nam odgovara samo pobeda. U napadu smo imali posed, ali i nakon primljenog gola smo kontrolisali utakmicu i zasluženo smo pobedili. I kada su zabili gol, osećali smo da smo bolji. Nijednog trenutka nije bilo sumnje u pobedu. Na kraju smo ubedljivo pobedili i mislim da je ovo Hrvatska koju svi želimo gledati", rekao je sinoć Vlašić, a prenela je Hina.\nU Grupi D Engleska je završila na prvom mestu sa sedam bodova, Hrvatska je druga sa četiri, dok je kao treća plasman u nokaut fazu izborila Češka sa takođe četiri boda, a Škotska je sa bodom završila takmičenje.\nHrvatska će u osmini finala Evropskog prvenstva igrati protiv drugoplasirane ekipe iz Grupe E, a mogući protivnici su Švedska, Španija, Slovačka i Poljska.\n"Iskreno ne znam ko nam je mogući rival. Nisam u celoj sezoni dobio udaraca kao u meču sa Škotskom. Ovde sam često bio u skoku i dobio udaraca", zaključio je Vlašić.\nFudbalska reprezentacija Hrvatske nikola vlašić Ivan Perišić fudbal


- U cilju istinitog informisanja javnosti menadžment i Krizni štab Kliničkog centra Univerziteta u Sarajevu dužni su reagovati na medijske neistine i konstrukcije u vezi sa zahtevom za prekid radnog odnosa 13 anesteziologa – navodi se u reakciji KCUS-a, prenosi Srpskainfo.\nDodaje se da čudi naprasna odluka da se zahtevi za raskid radnog odnosa podnesu nakon što su menadžment i Krizni štab krenuli u rešavanje problema na koje su u svom pismu ukazali anesteziolozi.\n– Ukoliko je tačna tvrdnja njihovog advokata da je odluka o napuštanju KCUS-a ‘donesena davno, još pre mesec’, onda bi se moglo zaključiti da je interni dopis, koji su okvirno u to vreme anesteziolozi napisali, a koji je dospeo u javnost, bio samo medijska priprema za ovaj potez – navodi se u reakciji.\nDalje stoji da se, nakon tvrdnje avdokata da su anesteziolozi “počeli dolaziti kod njega” kada je Tužilaštvo pokrenulo istragu, “s pravom nameće pitanje da li su anesteziolozi bili pod pritiskom tužilaca koji su ih saslušavali kao svedoke”.\n– Podsećamo da je grupa lekara s KCUS-a prijavila državnog tužioca Džermina Pašića Kancelariju disciplinskog tužioca zbog neprimerenog pritiska na njih te da je Federalno tužilaštvo ocenilo da je postupanje tužoca Pašića bio čin koji je ‘nedopušten i nezakonit i izlazi izvan propisanih ovlaštenja Tužilaštva BiH’. Indikativno je da javnost o otkazima anesteziologa nisu obavestili oni sami, nego je to uradio ministar zdravstva KS Haris Vranić, te da je nakon toga usledila očigledno unapred planirana političko-medijska akcija s poznatim akterima, viđena već mnogo puta – navodi KCUS u saopštenju.\nDalje se dodaje da se “u javnost plasiraju neproverene informacije, neistine, a istovremeno se povlače politički potezi poput zakazivanja hitne sednice Vlade KS, objavljivanja unapred pripremljenih stranačkih saopštenja i izjava”.\nAnesteziolozi su nezadovoljni sa uslovima u KC Sarajevo\nCilj svega toga, navode s KCUS-a, nije briga za pacijente i njihovo zdravlje, nego politički obračun vladajuće koalicije u Kantonu Sarajevo s menadžmentom i lekarima KCUS-a, koji će se očigledno nastaviti.\n– Javnost već dugo svedoči da su KCUS, njegov menadžment i lekari, kao nijedna druga zdravstvena ustanova u BiH, pod kontinuiranim političkim i medijskim nasrtajima, uprkos tome što postižu uverljivo najbolje rezultate. Nijedna zdravstvena ustanova u BiH, čak i kada ima veće probleme od KCUS-a, nije u fokusu javnosti i pod političko-medijskim nastrajima kao KCUS – stoji u reakciji.\nU saopštenju se ističe da je i ovaj put reč o “unapred pripemljenom scenariju pod političkim pokroviteljstvom, na što upućuje i najava da će 13 anesteziologa odmah dobiti posao u Opštoj bolnici, iako je svima jasno da ta zdravstvena ustanova nema potrebu za angažmanom tolikog broja anesteziologa”.\nKlinički centar Univerziteta u Sarajevu nastavlja svoj rad usprkos odlasku 13 lekara.\n– Žao nam je što kolegnice odlaze ali je njihova odluka konačna, upravo su nam je saopštile na sastanku na kojem su iznele određeni broj prigovora koje do sada nikad nisu prijavile generalnoj direktorki KCUS-a, što im je bila obaveza shodno Zakonu o lečništvu, član br. 40. Takođe je zanimljivo da su koleginice više puta kazale da problem nisu u pismu spominjani respiratori ACM 812 A. KCUS je veliki sistem i ima dovoljno kapaciteta da nastavi nesmetan rad – ističu u obraćanju javnosti.\n– Nastavljamo i dalje pružati jednako kvalitetnu uslugu i građani se mogu obratiti za sve usluge sekundarnog i tercijarnog nivoa zdravstvene zaštite. Bilo je teško nositi se s pandemijom Kovid-19 u prošloj godini, kada smo gotovo celu prvu godinu radili sasvim sami. Imamo razumevanje i za one koji to ne mogu izdržati. Osnovno pravo svakog čoveka je da izabere radno mesto i radnu sredinu – zaključuje se u saopštenju, piše Klix.


I dalje bez rešenja za probleme samostalnih umetnika - Kultura - Dnevni list Danas\nPočetna » Kultura » I dalje bez rešenja za probleme samostalnih umetnika\nUdruženja apeluju na Ministarstvo kulture, a ono na Vladu Srbije\nM. K.09.04.2020. 09:49\nOni su u saopštenju dostavljenom medijima istakli da razumeju u potpunosti situaciju u kojoj su se našli naša zemlja i veliki broj zaposlenih u svim oblastima društva, te da je, prema evidenciji koju je Ministarstvu kulture i informisanja dostavio Koordinacioni odbor reprezentativnih umetničkih udruženja, ukupan broj samostalnih umetnika je 2.373.\n„S obzirom na to da oni trenutno nemaju mogućnosti za obavljanje svojih delatnosti i da je pojedinima ugrožena egzistencija, Ministarstvo kulture i informisanja smatra da bi samostalni umetnici trebalo da budu obuhvaćeni određenim vidom državne pomoći, u nekom razumnom i za državu mogućem iznosu. Mere pomoći radnicima u kulturi za vreme trajanja pandemije već su odobrene u više evropskih zemalja. Na taj način poslata je jasna poruka da kulturni poslenici nisu zaboravljeni i da je značaj kulture ključan za napredak svake civilizacije“, navodi se u saopštenju koje je potpisala Ivana Dedić, v.d. pomoćnika ministra u Sektoru za savremeno stvaralaštvo i kreativne industrije.\nPovodom problema radnika u kulturi Srbije usled novonastalih okolnosti pandemije korona virusa na nadležne apeluje i Udruženje Kinetik Kolektiv i art.video.media.\n„Smatramo da je oblast kulture i umetnosti izostavljena iz paketa državne pomoći, iako su se radnici u kulturi našli u izuzetno teškim i životno ugrožavajućim okolnostima. O težini problema svedoči i osnivanje Fonda za pomoć najugroženijim piscima u organizaciji Srpskog književnog društva, kao i rezultati ankete Centra za empirijske studije kulture. Do sada je anketu popunilo 198 umetnika“, ističu iz ovog Udruženja, koje je poštujući mere i preporuke SZO kao i uredbe Vlade Srbije o kretanju i održavanju skupova na teritoriji Srbije, radi prevencije širenja virusa korona, otkazalo nekoliko javnih događaja, filmske radionice, predavanja, gostovanja i projekcija svodeći umetničke sadržaje na digitalnu onlajn razmenu i osnovne informacije.\n„Svim kulturnim radnicima će biti potrebna posebna pomoć u vremenu krize još nesagledivih posledica po rad i opstanak mnogih sektora privrede, i funkcionisanja društva u celini pa i umetnosti i kulture“, ističu iz Kinetik Kolektiva i dodaju da su „radeći samostalno u kulturi, brojni pojedinci su danas suočeni sa najtežim izazovom elementarnog preživljavanja u neočekivano teškim okolnostima, neizvesno dugog trajanja, iako su svoj život posvetili stvaranju umetničkih i kulturnih vrednosti koje su deo identiteta, istorije i tradicije naše zemlje, a koje je najbolje predstavljaju u čitavom svetu“.\nOni apeluju na vladu, Ministarstvo kulture i Grad Beograd da, između ostalog, hitno, brzo i efikasno uvedu vanredne mere zaštite svih radnika u kulturi u vidu isplate bazičnog, minimalnog prihoda koji bi omogućio opstanak u neizvesnim i nesigurnim radnim uslovima za vreme trajanja vanrednog stanja i svetske krize nezabeleženih razmera, što bi značilo takođe ispunjenje osnovne misije brige za kulturu jedne zemlje.\nKorona virusMinistarstvo kulture i informisanja SrbijeSlobodni umetniciVanredno stanjeBeograd\n2 reagovanja na “I dalje bez rešenja za probleme samostalnih umetnika”\n09. aprila 2020. u 13.08\nZasto niste pozvali predstavnike tzv strukovnih , esnafski udruzenja ? Zatso ne slobodne umetnike da vam pjasne kako zive ? Vec dvared sam vas obavestio da su svi slobodni umetnici u Nord Rhein Festvaliji u Nemackoj, vec pre mesec dana dobili Formulare za 2000 eura bespovratne pomoci. Vi cete da se dogovarate do Juna, ako Bog da. Covekomrstvo se to zove i strah vladajucih struktura od umetnika i umetnosti u njihovoj analfabetskom komformitetu.\n10. aprila 2020. u 17.04\nSergej, jel ima načina da humanitarna organuzacija koju si osnovao otvori još nekoliko računa da možemo putem sms-a da šaljemo pomoć umetnicima, beskućnicima i drugim ljudima u nevolji o kojima ovi lopovi ne brinu uopšte?


Na Gradini sprečeno krijumčarenje raznovrsne robe - Far\nCarinici su na ulazu graničnog prelaza “Gradina” kod Dimitrovgrada u jednom putničkom kombiju pronašli i zaplenili neprijavljeni trpezarijski sto sa šest stolica, garderobu, patike, pa čak i jedan bicikl, saopšteno je iz Uprave carina Republike Srbije.\nU saopštenju stoji da je prekršaj otkriven 12. avgusta kada je za kontrolu pristigao putnički kombi „mercedes sprinter“ bugarskih registarskih oznaka, kojim je osam držvljana Bugarske putovalo ka Nemačkoj. Na uobičajeno pitanje, da li imaju nešto da prijave carinskoj kontroli, vozač i putnici su rekli da nemaju, jer sa sobom nose samo lične stvari. Ispstavilo se da to nije tačno, jer su putnici pored ličnog prtljaga imali nameru da preko nekoliko granica prokrijumčare i gomilu neprijavljene robe, navodi se u saopštenju.\nU Upravi carina kažu da su carinici među torbama sa ličnim stvarima pronašli nov trpezarijski sto „versaće“ sa šest stolica, dve rolo zavese iste robne marke, preko 80 različitih delova garderobe (farmerica, pantalona, bermuda, mantila, haljina, trenerki i majica), sa oznakama poznatih robnih marki „filip plejn“, „emporio armani“, „fendi“, „luj viton“ i drugih. Pored toga, u delu za prtljag putnika našlo se i 24 para patika „balensiaga“, pa čak i jedan bicikl.\nNeprijavljena roba je zadržana do okončanja hitnog prekršajnog postupka pred nadležnim sudom, saopštava Uprava carina.\nNa “Gradini” kod Dimitrovgrada od ”najki” do dugmića ”tomi hilfiger” Na Gradini vozač kamiona krijumčario robu vrednu skoro milion i po dinara Na Gradini umesto čaša rekviziti za masažu Na „Gradini” garderoba sumnjivog porekla u kamionima i autobusu\nBiciklcaribrodDimitrovgradGarderobaGradinaGranični prelazkrijumčarenjePatikeRobaSrbijaTrpezarijski stoUprava Carina


Početna Simulacija CFD protoka\nDa bismo postigli najviši kvalitet i pouzdanost naše opreme, sarađujemo na veoma bliskom nivou sa kompanijom Fluidea, s.r.o..Ova kompanija nam priprema CFD simulacije protoka vazduha unutar opreme koju proizvodimo – pogledajte stranicu naših partnera.\nCFD simulacija protoka vazduha je ključna za nas da je uređaj za filtriranje dizajniran pravilno i optimalno. Samo zahvaljujući ovim informacijama možemo da garantujemo da neće doći do prekomernog opterećenja određenog dela bloka filtera. Zahvaljujući CFD simulaciji možemo da dizajniramo i proizvedemo filter jedinicu koja ima ravnomerno opterećenje creva filtera sa prašinom u celom preseku kućišta filtra. Najveća korist od rada sa Fluidea je činjenica da predložene modifikacije zaista rade u praksi.\nTakođe koristimo CFD simulaciju protoka vazduha u dizajnu ulaznih kanala u naše izmenjivače dimnih gasova i vazduha. Zahvaljujući ovoj simulaciji, u mogućnosti smo da garantujemo ravnomerno opterećenje listova cevi za razmenu toplote sa dimnim gasovima. Dakle, hladnjak nije preopterećen u određenom području, već se, naprotiv, postiže maksimalna snaga hlađenja zahvaljujući optimalnoj upotrebi cele površine razmene toplote.\nZahvaljujući simulacijama protoka vazduha, optimizovali smo naše ciklonske separatore, separatore varnica i mlaznice za izvlačenje beskrajnih kaiševa u štamparskoj industriji.\nZahvaljujući CFD simulaciji poboljšali smo sistem regeneracije medijuma za filtriranje pomoću impulsa komprimovanog vazduha. Otkrili smo da konvencionalni sistem za regeneraciju (oblik ulazne mlaznice okvira filtera, položaj cevi za komprimovani vazduh i veličina rupa za vazduh za regeneraciju) nije optimalan i izaziva visok unos komprimovanog vazduha. Zahvaljujući CFD optimizaciji sistema za regeneraciju, povećali smo efikasnost regeneracije medijuma za filtriranje sa manjom potrošnjom komprimovanog vazduha.


Ministar Aleksandar Vulin tom prilikom izjavio je da je Vlada Srbije za pomoć starim i nemoćnim licima ove godine opredelila 400 miliona dinara za 122 lokalne samouprave.\n- Veoma je važna vaša uloga gerontodomaćica, jer nijedan dom za stare ne može ljudima zameniti njihovu kuću. Zato Vlada Srbije neće dozvoliti da se ugasi ova usluga, već ćemo nastojati da se njen kvalitet ujednači - poručio je Vulin.\nDirektorka Centra za socijalni rad ’’Sava’’ Snežana Stanisavljević istakla je da ova ustanova pruža široku lepezu različitih vrsta socijalnih usluga za 7.600 korisnika godišnje.\n-Još 80-tih godina započeli smo pružanje usluge pomoć u kući i nega, da bi 2006.godine tu uslugu proširili i na sela mitrovačke opštine. Naš centar u saradnji sa resornim ministarstvom i lokalnom samoupravom pruža uslugu pomoć u kući i nega za 130 korisnika, a 16 naših gerontodomaćica obučeno je za pružanje te usluge - rekla je Stanisavljević.


SEEbiz.eu / HR / Đukanović odgovorio Vučiću: Poziv za sastanak trajno otvoren\nDatum objave: 01.07.2019. - 10:05:00\nZadnja izmjena: 01.07.2019. - 10:05:30\nPODGORICA - Poziv za sastanak predsjednika Crne Gore i Srbije, Mila Đukanovića i Aleksandra Vučića, trajno je otvoren, saopšteno je sinoć iz Đukanovićevog kabineta, prenosi portal RTCG.\nVučić je juče rekao da je "uprkos crnogorskoj kampanji protiv Srbije, srpskog naroda i njega lično", spreman da u Beogradu ugosti Đukanovića kako bi razgovarali, "umesto da se stvaraju problemi i tenzije".\nĐukanović je kazao da je tokom više susreta poslednjih godina sa Vučićem razgovarao o posjetama na najvišem nivou.\n"Najtačnije bi se moglo reći da je poziv obe strane permanentno otvoren", saopštio je predsednik Crne Gore.\nOn je naveo da će "zajedno proceniti kada je optimalan trenutak" za njegovu posetu Beogradu, ili Vučićevu Podgorici.\n"To će biti prilika da otvoreno razgovaramo o svim pitanjima, u najboljem interesu naših država i naroda, a dotle mislim da se treba čuvati od teških reči", kazao je Đukanović.


Cvetanović: Poslednja šansa za PWW – NOVA NAŠA REČ\n16 Aprila, 2021 Nova Naša Reč Leskovac 0\nGradonačelnik Goran Cvetanović komentarisao je tvrdnje da se aneksi ugovora grada sa PWW-om uvek prave na štetu grada i rekao da je tog bilo, ali ne u slučajevima kada je on radio te anekse.\n-Tu su poboljšani uslovi, daleko od toga da su idealni, ali u odnosu na one anekse koje su pravili neki drugi pre nas ovaj je najbolji i u službi je građana. Inače, kada sam video da PWW ima negativni saldo u 2020. godini to mi nije bilo logično, jer nijedna strana firma u Leskovcu ne posluje negativno, pa sam na Gradskom veću predložio da raskinemo ugovor, ako je to tako. Inisistirao sam na tome da vlasnik, koji je iz Austrije dođe i prisustvuje, i da se te stvari razjasne. Na žalost, on i svi direktori s kojima je bio u kontaktu su u izolaciji zbog kovida.-\nOdbornik Nenad Zdravković je potvrdio da je tim aneksom za građane poboljšan ugovor, ali i dodao da je urađen nakon zahteva odborničke grupe „Za Leskovac-ZAJEDNO“ da se ugovor raskine. On je rekao i da će svakako podržati odluku da se raskine ugovor, jer su to već uradile neke lokalne samouprave.\nZdravkoviću je replicirao gradonačelnik Cvetanović, rekavši da je verovatno pomešao „Parking servis“ i „PWW“, s obzirom da „PWW“ postoji samo u Leskovcu i Jagodini, te shodno tome nije ni mogao da bude raskinut ugovor u mnogim gradovima, poput „Metroparkinga“.\n-Mislim da im treba pružiti šansu i očekujem da će određenu sumu novca uplatiti gradu zbog kovid sistema ili naprave neko dečje igralište. Telefonom sam tako komunicirao sa njima, ali ukoliko i sledeće godine budu negativni, prvi ću biti za raskid ugovora.-\nZdravković: JP “Dom” da primeni iste aršine za sve u svom poslovanju


Vanredna akcija davanja krvi | TV KANAL 9 NOVI SAD\nNaslovna EMISIJE Vanredna akcija davanja krvi\nVIDEO K9: Zbog smanjenih zaliha krvi i izuzetno velikih potreba, Zavod za transfuziju krvi Vojvodine i Crveni krst Novog Sada organizovali su vanredna akcija dobrovoljnog davanja.\nNa Trgu slobode u Novom Sadu organizovana je vanredna akciija dobrovoljnog davanja krvi od strane Zavoda za transfuziju krvi Vojvodine u saradnji sa Crvenoim krstom Novog Sada radi obezbeđivanje dovoljne količine krvi za pacijente kojima je potrebna.\nDr Beronja je naglasila i da svi koji su bili na putovanju u prethodnih 28 dana ili imali neku tegobu respiratornog trakta, temperaturu, kašalj, kijavicu ili bili u kontaktu sa nekim ko je kovid pozitivan, sačekaju da prođe 28 dana pa tek onda daju krv.\nPrema rečima DR Beronje u Zavodu za transfuziju krvi Vojvodine su zadovoljni odzivom dobrovoljnih davalaca i naglasila da je potrebno podići svest naroda o davanju krvi na još veći krvi, jer kako je rekla 3% ljudi na svetu daje krv, a svima ostalima je krv potrebna.\nDr Beronja je naglasila i da je marketing i propaganda o dobrovoljnom davanju krvi neophodna kako bi i oni koji će tek da napune 18 godina od starta počeli da daju krv i kako bi im ovo humano delo postalo navika.\nNovosađanin Dušan Mirković krv je dao preko 30 puta, a preporučio je i svim ostalim građanima da budu humani i doniraju dragocenu tečnost\nNaredne akcije dobrovoljnih davanja krvi možete pronaći na sajtu Zavoda za transfuziju krvi Vojvodine, a takođe krv možete donirati i u samom Zavodu svakog dana od 07 do 14 časova, utorkom od 07 do 18, i svake prve subote u mesecu od 08 do 12h. Zavod za transfuziju krvi Vojvodine nalazi se u ulici Hajduk Veljkova 9a\ndr milana beronja\nvanredno davanje krvi\nPrethodni tekstPočinje oporavak turizma


Dveri poziva Uniju žena SNS da stane u odbranu Marije Lukić - JuGmedia\nGradska organizacija Srpskog pokreta Dveri u Vranju izdala je saopštenje u kome “poziva članice Unije žena SNS iz Vranja i Bujanovca, koje su junački stale u odbranu novinarke koju je na tviteru uvredio glumac Sergej Trifunović, da pokažu istu dozu srčanosti i solidarnosti i da stanu u zaštitu Marije Lukić iz Brusa, koja je preživela mnogo veći pakao i maltretiranje od strane predsednika opštine Brus, Milutina Jeličića, nego što je jedna uvreda na tviteru”.\n“Pozivamo gospođe Danijelu Milosavljević i LJiljanu Antić iz Vranja, kao i Lidiju Janjić iz Bujanovca, da osude ponašanje Milutina Jeličića, i podsećamo ih na njihove reči da žele pristojnu Srbiju, a ne onu u kojoj žene vređaju i ponižavaju”, kaže se u saopštenju.\nDoduše, piše u saopštenju Dveri, da je “svaka od njih naglasila da osuđuje vređanje žena koje podržavaju politiku Aleksandra Vučića, pa postavlja se pitanje, da li je za njih sasvim prihvatljivo ponižavanje i vređanje žena koje nisu članice SNS?”\n“Ili možda smatraju da je strašnije uvrediti nekoga preko tvitera, nego seksualno uznemiravati, napastvovati i ucenjivati ženu, preteći joj ugrožavanjem životne egzistencije nje i njene porodice? Potpuno smo svesni da vi ne biste stali u odbranu ni uvređene novinarke, da za to nije stigla direktiva iz vrha stranke, tako da nas vaše ćutanje nimalo ne iznenađuje”, navodi se u saopštenju.\n“Pobedite svoj strah od velikog vođe i istupite javno u zaštitu prave žrtve nasilja nad ženama, ili ostanite stranačke poslušnice i živite sa tim na savesti. Želimo vam srećan 8. mart, uz najiskreniju želju da ni vi, ni jednoga dana vaše ćerke, nećete doživeti da vam sudbinu kroji neki Jutka“, zaključuje se u saopštenju Dveri.


Saradnja sa Hrvatskom za budućnost – Nadlanu.com\nSaradnja sa Hrvatskom za budućnost\nObjavljeno 29. apr 2013. / 15:40:55\nHrvatski predsednik je prilikom susreta sa prvim potpredsednikom Vlade Srbije rekao da će Srbija imati svu pomoć Hrvatske na putu ka EU.\nTeme razgovora bile su bilateralni odnosi dve zemlje, regionalna saradnja, razvoj ekonomskih odnosa, pitanje nestalih lica i pitanje povratnika, saopštila je vladina Kancelarija za saradnju s medijima.\nTokom susreta Josipović je naglasio da se mora intenzivirati komunikacija kako bi sprečili širenje pogrešnih informacija.\n“Pojedinačno smo male države i teško možemo uspeti na trećim tržištima, ali zajedno imamo šansu. Podržavamo put Srbije ka Evropskoj uniji, jer Evropa bez vas nije kompletna. Imaćete svu našu pomoć na tom putu. Globalna stabilnost u regionu nam je veoma važna“, rekao je Josipović.\nPotpredsednik srpske Vlade zahvalio se na podršci Hrvatske evropskom putu Srbije.\nZahvalivši se predsedniku Josipoviću, koji je uvek isticao neophodnost dobrih odnosa dveju zemalja, Vučić je dodao:\n“Bez obzira na prošlost i razliku u njenom tumačenju, moramo da mislimo na budućnost i naše odnose. Otvorili smo mnoga pitanja danas i uskoro ćemo formirati ekspertske timove, koji će razgovarati o konkretizaciji naših planova“.\nJosipović je istakao da su “javnosti detektovale sve probleme koje smo imali i uz malo volje sva sporna pitanja možemo brzo rešiti.\n“Imovinska pitanja, stanarska prava, državljanstvo, sve su to pitanja koja bi što hitnije trebalo rešiti“, zaključak je obe strane.\nVučić je sastankom sa predsednikom Josipovićem završio jednodnevnu posetu Hrvatskoj.


Evropska nedelja prevencije raka grlića materice ove godine se obeležava od 18. do 24. januara. Nekoliko godina unazad se bavim ovom temom, te sam tim povodom organizovala još jedan „Razgovor u doba korone” na „Zoom”-u.\nRazgovarala sam sa teoretičarkom Marijom Ratković, predsednicom Centra za biopolitičku edukaciju „Biopolis” i autorkom knjige „Ispod majice”, dr Predragom Đurićem, specijalistom medicine u oblasti epidemiologije i doktorom medicinskih nauka u oblasti javnog zdravlja i Goricom Nikolin, novinarkom portala 021.rs.\nKako je lično iskustvo izazvalo „domino efekat"?\nPrvo pitanje je upućeno Mariji Ratković, koja je iz ličnog iskustva i prolaska kroz intervenciju i lečenje, motivisana da svest o bolesti podigne na viši nivo, osnovala „Biopolis” i koristeći svoje prisustvo u medijima i javnosti, insistira na značaju prevencije i sistemskog rešavanja problema koje izaziva humani papiloma virus (HPV).\nOsim svakodnevnog aktivizma, svoj autoritet je iskoristila i na mestu pomoćnice gradonačelnika Šapca, kako bi se donela Odluka o finansiranju programa preporučene aktivne imunizacije protiv oboljenja izazvanih humanim papiloma virusima, jer osim same bolesti, problem je što prevencija protiv oboljenja izazvanih HPV-om može biti rešena vakcinom koja je uvedena u kalendar imunizacije, ali je na spisku „preporučene” imunizacije, koja se ne finansira iz budžeta Republike Srbije.\nMarija je ukazala da je vrlo bitno vratiti u fokus vakcinu protiv HPV-a, čija je cena oko 100 evra, insistirati na prevazilaženju pravnih problema koji otežavaju imunizaciju o trošku države. Jedan od predloga je da se nabavka vakcina izvrši iz sredstava lokalnih samouprava, odnosno imunoloških lekova koji predstavljaju neku vrstu zdravstvenog prioriteta.\nMarija smatra da lek protiv raka može da bude jedan od prioriteta, s obzirom na Nacionalnu strategiju borbe protiv raka, može biti finansiran od strane Republičkog fonda za zdravstveno osiguranje. Programi imunizacije ne znače samo kupovinu vakcine, već i procenu kohorti (svi koji su se izjasnili za vakcinaciju protiv COVID-19) - urade se procene koje ne moraju biti tačne, ali su korisne zbog planiranja zaštite svih koji se izjasne, bez gomilanja količine lekova koji bi se nabavio.\nPitanje programa podrazumeva i praćenje rezultata, jer program nije nešto što je isto u svakoj zemlji, u svakom gradu. Ono što je značajno, odnosi se na praćenje rezultata, da li je potrebno proširenje ciljne grupe, da li postoji interesovanje u drugim grupama, od čega zavisi i dalji rad.\nPandemija izazvana korona virusom je poremetila rad svakog iz Instituta za javno zdravlje, zbog čega su aktivnosti stopirane ili odložene. Potreban je nastavak aktivnosti, budući da postoje i limiti aktivizma lokalne samouprave po pitanju inicijative na ovu temu. Pandemija je uticala i na sekundarnu prevenciju, odnosno organizovanje skrining pregleda kojim je obezbeđeno rano otkrivanje predkanceroznih i kanceroznih promena na grliću materice.\nKoji su najbolji efekti imunizacije protiv humanog papiloma virusa?\nNakon što je prenet odgovor iz Republičkog fonda za zdravstveno osiguranje kako je vakcina protiv humanog papiloma virusa na listi „preporučene” imunizacije, te zbog toga nema razloga za kupovinu iz sredstava republičkog budžeta, pitala sam dr Đurića da kaže nešto više o utemeljenosti tog stava, kao i uopšte - o značaju imunizacije protiv HPV-a.\nDr Predrag Đurić je ukazao da je „problem” sa prevencijom taj što se rezultati vide tek nakon niza od nekoliko decenija ili da se ništa ne vidi, pa zbog toga donosioci odluka češće donose odluke o finansiranju nečega što je vidljivo i daje rezultate odmah.\nPrevencija ipak mnogo manje košta od svih drugih vidova zdravstvene zaštite. Dijagnostika, terapija, rehabilitacija, čak i indirektni troškovi u smislu odsustva sa posla, gubitak godina zdravog života i posledice na mentalno zdravlje, kao i porodicu obolele - teško je izraziti kroz finansijske parametre, ali to su sve indirektne posledice obolevanja koje „koštaju” obolelu i društvo, nego što košta prevencija.\nTaj začarani krug mogu sprečiti samo inicijative koje zagovaraju značaj prevencije i njeno finansiranje. Pandemija je učinila očiglednim nešto za šta nismo imali dovoljno argumenata, a to je da je nemoguće naći sredstva za finansiranje bilo čega u zdravstvu, čekati sticanje uslova da se zadovolje procedure. Pandemija je pokazala da se način i novac mogu pronaći u roku od jednog dana i da se vrlo lako svi uslovi mogu učiniti fleksibilnim kako bi se cilj ostvario.\nDr Đurić je ukazao da je vakcina protiv HPV-a, kao i sve vakcine predstavlja najdelotvorniju meru sa ciljem zaštite zdravlja. Vakcinacija je mera koja se sprovodi već dva veka, ali ekspanziju dobija posle Drugog svetskog rata, protiv klasičnih zaraznih bolesti, odnosno onih koje imaju „veći epidemijski potencijal”. Nažalost, neke od njih iako su zarazne, nemaju rizik od širenja na nivo epidemije.\nNadovezao se na situaciju sa HIV-om, iako je u pitanju perzistentno prisutna pandemija, odnosno endemija; kao i hepatitisom B, za koji je vakcina uvedena u kalendar obavezne imunizacije. Jedan od razloga zašto se nije insistiralo na vakcinaciji protiv HPV-a je taj što se poklopilo sa periodom kada su otpori postali veći. Poklopilo se i sa periodom kada je usled pandemije svinjskog gripa 2011. godine izbio skandal sa nabavkom vakcina, te nije bilo pozitivno okruženje za proširivanje kalendara imunizacije.\nPomenuo je da u svetu postoji praksa vakcinisanja protiv bolesti, koju Srbija ne primenjuje, kao što su hepatitis A, varičela. Ova kampanjska praksa i pokušaji vakcinacije protiv HPV-a, još uvek nemaju dovoljan obuhvat.\nSložen proces sprovođenja vakcinacije, čak i u „mirnodopskom dobu” po mišljenju dr Đurića je dovoljno kompleksan, ako se samo pogleda stav struke, obezbede sredstva za nabavku dovoljnog broja doza vakcine i postoji interesovanje ciljne grupe da vakcinu primi.\nJoš jednom, dr Đurić je podvukao da se ceo proces može pojednostaviti, ukoliko postoji dobra volja svih aktera da se aktivnosti sprovedu, pronađe način za finansiranje nabavke vakcine - to smo naučili iz iskustva sa pandemijom korona virusa.\nDa li je predstavnicima medija lako doći do sagovornika i podataka na temu HPV?\nDeo vakcina je nabavljen projektnim finansiranjem, izdvojenim sredstvima na osnovu inicijative Kabineta ministarke bez portfelja zadužene za demografiju i populacionu politiku. Dom zdravlja Novi Sad je dobio doze za vakcinaciju devojčica uzrasta od 12 do 14 godina, dok je Institut za javno zdravlje Vojvodine raspolagao dozama za vakcinaciju devojaka uzrasta između 15 i 18 godina.\nNa osnovu teksta sa portala 021.rs „Razgrabile se HPV vakcine za starije devojčice u Novom Sadu, apel lekara na roditelje da dovedu mlađe na vakcinu”, koji je objavljen u oktobru 2020. godine, postavila sam pitanje novinarki Gorici Nikolin, kakva je svest o ovoj temi u javnom mnenju i da li lako dolazi do informacija kada je u pitanju imunizacija protiv HPV-a.\nGorica je pomenula da dostupnost informacija zavisi od spremnosti za saradnju sagovornika i sagovornica na određenu temu. Godinama je pokušavala da postavi pitanja nadležnima u Ministarstvu zdravlja i Republičkom fondu za zdravstveno osiguranje, ali nije uspela.\nNajviše saznanja je ipak stiglo iz Insitituta za javno zdravlje Vojvodine, pre svega od direktora, prof. dr Vladimira Petrovića, koji je isticao napore o potrebi vakcinacije i insistiranju da se kampanja pokrene. Najčešći odgovor da se to ne desi, bio bi da „nema para”, iako je proverljiva svaka izjava ministra Lončara koji poziva na vakcinaciju i skrining preglede žena, a nemaju svi finansijske uslove da to i obave.\nGovorimo o temi koja je vrlo važna, spašava živote, ali nemamo sistem države kojoj plaćamo zdravstveno osiguranje da nam obezbedi uslove da to i uradimo, za naše najmlađe - jer su u pitanju devojčice od 12 do 18 godina.\nTekst je pokazao da je svest na višem nivou, jer su mlađe generacije roditelja bolje informisane i otvorenije prema svemu, iako i dalje ima otpora… Vakcine su iskorišćene u grupi devojčica između 15 i 18 godina, a ostatak je raspoređen da svi dođu na red.\nNovinarska struka ima ozbiljan problem sa lažnim vestima, teorijama zavere i verovanju svemu što se piše na društvenim mrežama, kao što je Facebook, posebno kad je ovako osetljiva tema u pitanju, postoji rezerva kod objavljivanja baš svake informacije. Pozitivina vest je što interesovanje za vakcinaciju postoji i raste, a iz Instituta za javno zdravlje Vojvodine je krajem 2020. godine stiglo uverenje da će i dalje insistirati da se nastavi kampanja i nabavi nova količina doza vakcine.\nGorica Nikolin je ukazala da je na svakom od nas da nastavimo sa insistiranjem na ovoj temi, jer raste interesovanje i volja za vakcinacijom dečaka i devojčica. Praksa je pokazala da postoje načini da se novac pronađe, budući da nekim roditeljima predstavlja ozbiljan izdatak, a istovremeno su kupovana različita sredstva i aparati.\nOvo može biti siguran način da sprečimo ružnu statistiku na koju se svi zgražavamo, a državni organi rade vrlo malo da se ti brojevi smanje. Preporuka je da se svi vode pozitivnim primerima aktivnosti koje su sprovodili Kabinet ministarke bez portfelja za demografiju i populacionu politiku, Institut za javno zdravlje Vojvodine i Gradska uprava za zdravstvo.\nCeo razgovor „U susret Evropskoj nedelji prevencije raka grlića materice” možete pogledati na ovom linku.


Prikazivanje članaka po tagu recitatori\nUspeh Bečejaca na zonskoj smotri recitatora: Petoro učenika ide na pokrajinsku smotru\nNa zonskoj smotri recitatora 6. marta u Subotici učestvovalo je 12 recitatora iz Bečeja, a na dalje takmičenje plasirali su se Isidora Tisa Sladić, učenica 4. razreda OŠ „Sever Đurkić“, Lea Peter, učenica 7. razreda OŠ „Petefi Šandor“, Lucia Pataki, učenica 8. razreda OŠ „Šamu Mihalj“, Filip Sadžakov, učenik 8. razreda OŠ „Sever Đurkić“ i Laura Šoljmoši, učenica 2. razreda Gimnazije Bečej.\n25 februar 2011\tOgledalo\nNarodna biblioteka: Takmičenje recitatora\nU prostorijama Narodne biblioteke prošlog petka održana je opštinska smotra recitatora. Takmičenje je organizovano u tri kategorije na srpskom i na mađarskom jeziku.\nDruštvo učitelja Bečeja: Miki u čast\nDruštvo učitelja Bečeja u saradnji sa Narodnom bibliotekom 14. marta organizovalo je nadmetanje u recitovanju pesama Miroslava Antića pod nazivom „Miroslav Antić – pesnik ravnice“.\nTakmičenje povodom dana rođenja poznatog vojvođanskog pesnika Miroslava Antića, u Bečeju se održava četvrti put, a kako je rekla učiteljica Milena Gmijović, ovogodišnje takmičenje ima poseban značaj, jer se ove godine navršava i 25 godina od smrti Mike Antića.\nNarodna biblioteka Bečej: Prolećna poezija\nU Narodnoj biblioteci je prošlog četvrtka održano prolećno takmičenje recitatora osnovnih i srednjih škola. Kako nije bilo prijavljenih recitatora iz srednjih škola, takmičari su bili podeljeni u dve kategorije, a žiri u sastavu Sanja Miličić (profesorica srpskog jezika i književnosti u Tehničkoj školi), Marija Stefanović (bibliotekarka Narodne biblioteke) i Elizabeta Šijačić (knjižničarka Narodne biblioteke) imao je težak posao da od 26 prijavljenih takmičara odabere najbolje.\n22 april 2011\tKulturni mozaik\nNarodna biblioteka: Smotra recitatora\nOpštinskoj smotri recitatora za učenike osnovnih i srednjih škola prošle srede u Narodnoj biblioteci odazvalo se više takmičara u odnosu na ranije godine. Za plasman na zonsku smotru, u veoma jakoj konkurenciji, 93 takmičara su se nadmetala u recitovanju pesama na srpskom i na mađarskom jeziku u tri kategorije.\n30 mart 2012\tKaleidoskop\nDruštvo učitelja Bečeja: Takmičenje recitatora Miki u čast\nPeta smotra recitatora „Miroslav Antić – pesnik ravnice“ u organizaciji Društva učitelja Bečeja, za učenike od petog do osmog razreda osnovnih škola, održana je u sredu u Narodnoj biblioteci. Na takmičenju je učestvovalo više od trideset takmičara iz osnovnih škola „Petefi Šandor“, „Sever Đurkić“, „Zdravko Gložanski“ iz Bečeja i „Svetozar Marković“ iz Bačkog Gradišta, koji su se takmičili u dve kategorije, a novina je da su na takmičenju učestvovala i deca iz dečjeg vrtića „Labud Pejović“. S obzirom na to da je u pitanju jubilarna smotra, takmičenje je otvoreno na poseban način, slušanjem Antićeve poeme „Kikinda“ u izvođenju glumice Vesne Čipčić sa gramofonske ploče.


Ulazak u Srbiju uz negativan PCR test ili samoizolaciju - SRBI.CA\nDržavljani Srbije mogu da uđu u Srbiju uz negativan PCR test ili samoizolaciju, stoji u protokolu koji je Vlada RS usvojila na sednici 12. maja ove godine.\nDržavljani Srbije mogu da uđu u našu zemlju i kreću se bez ograničenja uz negativan PCR test na koronavirus stoji u protokolu koji je Vlada Republike Srbije usvojila na sednici 12. maja. Ukoliko nemaju urađen test sa negativnim rezultatom, državljani R.Srbije će morati da budu u kućnoj samoizolaciji u trajanju od 14 dana.\nŠto se tiče stranih državljana, oni mogu u Republiku Srbiju ući uz dva uslova – negativan PCR test na koronavirus ne stariji od 72 sata i potvrdu koju izdaje komisija koju čine predstavnici Ministarstva zdravlja, Ministarstva građevinarstva, saobraćaja i infrastrukture, Ministarstva spoljnih poslova i Ministarstva unutrašnjih poslova. Za ovu potvrdu, strani državljani se obraćaju svojim ambasadama u Srbiji.


Trener Dejan Radonjić i predsednik KK Crvena zvezda Nebojša Čović\nCrnogorski trener praktično na ivici suza istakao je da zelja nije sporna, ali da u ovoj teškoj finansijskoj situaciji nije realno da predvodi Crvenu zvezdu u novoj sezoni.\n"Sada, posle utakmice, ističe mi ugovor i sa pravne stvari ja nisam više trener Zvezde. Pričali smo Nebojša Čović i ja o tome, ali razgovori nisu realni. Mnogo toga mora da se uradi da Zvezda ide napred, mnogo toga se izgradilo i nadam se da će se nastaviti u tom pravcu. Želja nije sporna, ali u ovim okolnostima nije realno da ostanem", rekao je Radonjić.\nRadonjić je poručio da je sezona bila naporna i teška, ali da su njegovi igrači na najbolji način odgovorili.\n"Bila je teška i zbog nekošarkaških stvari tokom sezone i bez obzira na sve pokazali da smo tim. Nije mi bilo lako da radim u takvoj situaciji, bio sam primoran da se dosta potrošim oko tima, zbog dugovanja i isplata, ali smo uspeli da pokažemo karakter i iskažemo lojalnost. Bilo je kriznih momenata, ali pričamo o sjajnoj sezoni. Rezultat dobija još više na značaju. Nisu mi prijatne ove situacije", naglasio je trofejni stručnjak.\nCrveno-beli su treći put nadigrali FMP, 87:57, i došli do treće uzastopne titule šampiona Srbije, a ukupno 18. u klupskoj istoriji.\n"Uradili smo ono što smo rekli na početku Superlige, hteli smo da dobro igramo u završnici i mislim da smo bili u takvom statusu. Sezona je trajala 250 dana, odigrali smo 84 meča, izgubili 17, među kojima su samo tri u regionu. Svi zajedno u klubu dali smo veliki doprinos tituli, a najviše igrači", zaključio je Radonjić.\nOvako su "delije" poručile upravi šta misle o daljoj saradnji sa Radonjićem /VIDEO/\nZATO GA DELIJE VOLE Evo šta je Radonjić prvo uradio posle osvajanje nove titule sa Zvezdom /FOTO/


VAŽNO SAOPĆENJE ELEKTROPRIVREDE BIH: “Redukcije u isporuci i snabdijevanju kupaca strujom su sve izvjesnije” – PressMedia.ba\nVAŽNO SAOPĆENJE ELEKTROPRIVREDE BIH: “Redukcije u isporuci i snabdijevanju kupaca strujom su sve izvjesnije”\n“Sinoć u 22 sata obustavljen je rad Bloka 4, a u pogon je kao zamjenski kapacitet uključen Blok 3 sa jednim kotlom. U pitanju su postrojenja u kojem se proizvodi toplotna energija za zagrijavanje oko 120 hiljada građana Tuzle i Lukavca. Blok 3 će u narednoj sedmici za koju je prognozirano zahlađenje, biti u pogonu sa oba kotla. Potrebne količine ugalja za njegov rad bit će obezbjeđene iz rudnika Banovići i Stanari”, navodi se u novom saopćenju EPBiH.\nNaredne sedmice proizvodnja električne energije i tehnološke pare za industriju će se obavljati samo na Bloku 6 čiji rad je otežan i trenutno se zasniva na protočnom prijemu, što podrazumijeva da se sve isporučene količine uglja odmah transportuju u proizvodni proces, dodaje se.


Izdavač: Tim za socijalno uključivanje i smanjenje siromaštva Vlade Republike Srbije, 2015.\nSavremeni svet se svakodnevno suočava sa ubrzanim razvojem nauke, novim tehnološkim procesima i tehničkim inovacijama, što zahteva nova znanja, veštine i sposobnosti koje se stiču i razvijaju krozrazličite oblike učenja.\nZbog toga se danas, više nego ranije, od obrazovanja očekuje i zahteva da prati razvoj nauke, tehnike i tehnologije, da decu, učenike i odrasle obrazuje u skladu sa potrebama savremenog sveta, da im pruži znanja koja su rezultat novih naučnih i tehnoloških dostignuća, kao i da razvije veštine i sposobnosti za primenu znanja u različitim životnim situacijama. I ne samo to ‒ očekuju se i novi oblici rada u školi i učionici usmereni na proces učenja u sredini koja motiviše i u kojoj je učenik glavni akter tog procesa.\nDa bi obrazovanje odgovorilo na zahteve društva i ekonomije neophodne su promene usmerene na podizanje obrazovnog nivoa stanovništva i osposobljavanje za život i rad u svetu ubrzanog naučno-tehnološkog razvoja. Projekti i učešće u projektima su jedan od načina da se dogode promene u školi, kao i promene u funkciji unapređivanja obrazovno-vaspitnog rada. Ali, da bi se promene dogodile, potrebno je da se planiraju i projektuju.\nTim za socijalno uključivanje i smanjenje siromaštva Vlade Republike Srbije, u saradnji sa Ministarstvom prosvete, nauke i tehnološkog razvoja, objavio je „Vodič za škole, nastavnike i stručne saradnike: Kako do informacija o izvorima finansiranja i resursima za škole, nastavnike i stručne saradnike”.\nVodič je kreiran da školama, nastavnicima i stručnim saradnicima pruži:\nKorisne informacije za unapređivanje kvaliteta rada putem različitih izvora finansiranja i resursa.\nDodatni podsticaj za unapređenje nastave i učenja putem projekata i konkurisanje kod donatora kako bi: obezbedile neophodna sredstva za funkcionisanje ustanove i unapređenje obrazovno-vaspitnog rada; podigle kvalitet nastave i učenja; stvorile bezbednu sredinu za decu i učenike, kao i sredinu koja motiviše za učenje; doprinele većoj socijalnoj uključenosti, kvalitetu, dostupnosti i pravednosti u obrazovanju Republike Srbije.\nOdgovor na neka pitanja, među kojima su i:\nGde mogu da pronađem informacije o novinama u obrazovanju?\nKako da pronađem izvore finansiranja neophodne za unapređenje nastave i učenja?\nKome da se obratim, uputim projekat koji je tim moje škole pripremio?\nKako da se uključim u projekte koji se realizuju u Srbiji i koji mi omogućavaju da opremim školu savremenim nastavnim sredstvima/mašinama potrebnim za praktičan rad učenika?\nKako da, kao direktor škole, obezbedim jačanje profesionalnih kapaciteta zaposlenih i doprinesem jačanju ljudskog kapitala?\nKako da se upoznam sa sistemima obrazovanja i vaspitanja u drugim državama?\nPreuzmite Vodič za škole, nastavnike i stručne saradnike: Kako do informacija o izvorima finansiranja i resursima za škole, nastavnike i stručne saradnike (pdf, 6,0 MB)\nTeme: Kvalitet Nastavnici Obrazovanje Literatura Nove tehnologije\nBeograd Pravednost Nove tehnologije Inkluzija Literatura Požarevac Nastavnici Vrtić Propisi Subotica Novi Sad Kraljevo Volontiranje Nasilje Bezbednost Loznica Institucije Učenici Učenje Podučavanje Leskovac Novi Pazar Niš Partnerstvo Roditelji Kvalitet Čačak


SDP BiH nema predsjedavajućeg u općinskim vijećima u KS-u kao ni u Skupštini KS-a - Istinomjer\nSDP BiH nema predsjedavajućeg u općinskim vijećima u KS-u kao ni u Skupštini KS-a\nDenis Challenger, predsjednik Općinske organizacije SDP BiH te vijećnik ove stranke u Općinskom vijeću Centar, uputio je pismo rukovodstvu stranke na čelu sa Nerminom Nikšićem. Challenger je posebno istakao odnos unutar stranaka Četvorke, koje, osim SDP-a, čine Naša stranka, Nezavisna bosanskohercegovačka lista, te Narod i pravda, a koje su u većini gradskih općina, te u Skupštini Kantona Sarajevo, formirale parlamentarnu većinu.\nPregovori, ako se uopšte mogu tako nazvati, su po drugi put stavili SDP u podređeni položaj, prepuštajući, a često kroz posmijeh drugih partnera, sve moguće pozicije s kojih bi se naši ljudi borili i izborili za obećanja data građanima. U pregovorima smo dobili ono što smo znali da neće biti moguće, rezultirajući time da SDP nema nijedno mjesto predsjedavajućeg u gradskim općinama, a ni u Kantonu Sarajevo. Vrijeme će pokazati šta će se desiti s Gradskim vijećem, gdje je opet, planiran podređen položaj SDP-a.\nDenis Challenger, 20. 1. 2021.\nFormiranjem nove skupštinske većine u KS-u, krajem novembra 2020. godine Elvedin Okerić iz Naroda i Pravde, umjesto Mirze Čelika, imenovan je u rukovodstvo Skupštine KS-a kao prijedlog Kluba Bošnjaka. Potom je početkom decembra 2020. godine Okerić izabran za predsjedavajućeg kantonalne Skupštine.\nKonstituirajuća sjednica Općinskog vijeća Stari Grad održana je krajem decembra 2020. godine. Za predsjedavajućeg Vijeća ove općine izabran je Mirza Batalović iz Nezavisne bosanskohercegovačke liste.\nTarik Stambolić, vijećnik Naroda i Pravde, krajem decembra 2020. godine je izabran za predsjedavajućeg Općinskog vijeća Općine Ilidža.\nU Općini Centar, predsjedavajući Općinskog vijeća izabran je početkom januara 2021. godine. Na tu poziciju imenovan je Sejad Đozo, koji je na proteklim Lokalnim izborima 2020. godine izabran kao kandidat Naroda i pravde.\nRobet Pleše iz Naše stranke izabran je početkom januara 2021. godine za predsjedavajućeg Općinskog vijeća Novo Sarajevo.\nU općinama Novi Grad, Vogošća, Ilijaš, Trnovo i Hadžići stranke Četvorke su u opoziciji.\nS obzirom na to da ni u jednoj sarajevskoj gradskoj općini, kao ni u Skupštini KS-a gdje vlast čine stranke Četvorke, SDP BiH nema predsjedavajućeg, Istinomjer će tvrdnju Denisa Challengera, da stranka iz koje dolazi nema nijedno mjesto predsjedavajućeg u gradskim općinama, a ni u Kantonu Sarajevo, ocijeniti istinitom.


SMRTNI SLUČAJ JE POGODIO: Pevačica u depresiji, nikad joj nije bilo teže | Happy BSC portal\nPevačica Milica Pavlović doživela je veliki gubitak, kada joj je pre tri dana preminuo deda Vladimir koji ju je odgajao u selu Donji Bunibrod kod Leskovca.\nNaime, njemu se pogoršalo zdravstveno stanje, i tada se pevačica odmah uputila u Leskovac i smestila ga u bolnicu. Međutim, usledila je tužna vest.\nSahrana je održana u najužem krugu porodice i prijatelja, a pevačica o gubitku ne želi da priča javno.\nIpak, sada se tim povodom oglasila na svom Instagramu.\n"Nakon što se sve ovo završi, samo će biti važno kako ćemo se ponašati jedni prema drugima", napisala je ona, a potom je usledila i druga objava gde je napisala slovo "V", uz emoji goluba i srca, kao i sklopljene ruke u znak molive.


Posle NATO agresije kontaminacija i do 10 puta veća - 03.08.2019, Sputnik Srbija\nPosle NATO agresije kontaminacija i do 10 puta veća\nPredsednik Komisije za utvrđivanje posledica NATO bombardovanja Darko Laketić izjavio je da je tokom NATO agresije došlo do kontaminacije piralenom u slivu... 03.08.2019, Sputnik Srbija\npolitika, vesti, srbija, srj\nPredsednik Komisije za utvrđivanje posledica NATO bombardovanja Darko Laketić izjavio je da je tokom NATO agresije došlo do kontaminacije piralenom u slivu Lepenice od Kragujevca do ušća u Veliku Moravu.\nLaketić je u izjavi za RTS istakao da je istraživanje Rudarsko-geološkog fakulteta pokazalo da se na ispitivanim mestima varijacija kontaminacije kretala i do 10 puta većih vrednosti piralena od graničnih.\nOn je najavio da će biti urađeno novo istraživanje kako bi se utvrdilo da li sada i u kojoj koncentraciji ima piralena.\n„Prilikom NATO bombardovanja došlo je do razaranja velikih industrijskih trafoa u lakirnici ’Zastave‘ i oslobađanja veće količine piralena“, naveo je Laketić.\nOn je dodao da je na poslednjoj sednici Komisije profesor Rudarsko-geološkog fakulteta u penziji Ivan Matić predstavio istraživanje koje je sproveo na tu temu.\nEU finansirala studiju\n„Upravo je Rudarsko-geološki fakultet, na čelu sa profesorom Matićem, radio jednu studiju na tu temu — kontaminacije piralenom u slivu Lepenice od Kragujevca do ušća u Veliku Moravu“, naveo je Laketić i dodao da je profesor Matić prezentovao sve dokaze do kojih su došli.\nPiralen se, nažalost, izlio u reku Ždraljicu, nakon toga u Lepenicu i došlo je do kontaminacije čitavog priobalja, odnosno tog pojasa oko reka, objasnio je Laketić.\nOn je ukazao da je reč o studiji koju je finansirala EU, a analiza materijala je rađena u Češkoj u referentnim laboratorijama za piralen.\n„Rezultati do kojih su došli su egzaktni, relevantni i tačni“, naglasio je Laketić.\nPrema stanovištu SZO, piralen spada u red najvećih i najkancerogenijih toksina koji postoje.\nVlast 2005. godine nije reagovala\nOn je naveo je da je ova studija rađena u periodu od 2002. do 2005. godine i da su rezultati poražavajući zato što pokazuju da se na tim ispitivanim mestima varijacija kontaminacije kretala i od 10 puta većih vrednosti piralena od graničnih do pet puta većih vrednosti od interventnih.\nLaketić je naglasio da je istraživanje bilo transparentno, ali da vlast 2005. godine nije reagovala na te dokaze.\n„Te informacije je imala i izvršna i zakonodavna vlast države u tom trenutku. Ono što je sramno je da vlast tada nije reagovala. Ako imate kontaminaciju država je odgovorna za to da mora da reaguje u smislu dekontaminacije“, dodao je Laketić.\nOn je istakao da su članovi Komisije napravili sastanak sa državnim sekretarom Branislavom Blažićem u Ministarstvu za zaštitu životne sredine i dogovorili nastavak finansiranja tog projekta, jer je od tih rezultata prošlo 14 godina.\nPotrebna nova ispitivanja\n„Sada je neophodno utvrditi ne samo kote koje su ispitivane, nego dodatno proširiti ovo istraživanje. To je ono što smo se dogovorili i na osnovu tog dodatnog ispitivanja gde ćemo dobiti nove informacije mi ćemo uraditi i hitnu reakciju nakon toga“, rekao je Laketić.\n„Prilikom obrađivanja zemljišta, prilikom oranja, dolazi do pomeranja tog površinskog sloja i dolazi do delimičnog isparavanja te supstance“, dodao je Laketić.\nOn je kazao da ne može sa sigurnošću da tvrdi da li sada i u kojoj koncentraciji ima piralena, prenosi Tanjug.\n„Neophodno je uraditi istraživanje kako bismo došli do valjanih podataka“, naveo je Laketić.


Čampara najavio tužbu protiv Izetbegovića zbog klevete - Glas Srpske\nTanjug 17.09.2021 18:11\nSARAJEVO - Ministar unutrašnjih poslova Federacije BiH Aljoša Čampara oštro je komentarisao prozivke lidera SDA Bakira Izetbegovića na njegov račun i poručio mu da revizija presude protiv Srbije nije propala zbog njega, već, kako je naveo, "zbog tebe", te najavio da će ga tužiti za klevetu.\nIzetbegoviću je, nakon sinoćnjeg intervjua na sarajevskoj N1 tv, odgovorio poslovicom:\n"Voleo bih da sam neke ljude upoznao malo ranije, neke kasnije, a neke nikada".\nČampara poručuje Izetbegoviću da bi voleo da ga nikada nije upoznao.\n"Jer ko upozna sva tvoja lica taj ostane zaprepašćen tvojim transformacijama, licemjerstvom, lažima i prevarama", napisao je Čampara na svom Fejsbuk profilu.\nNapisao je i da nisu njegov brat i on "dvojac koji pravi problem u društvu'', već da se "taj štetni dvojac zove drugačije: "Bakir Izetbegović i Sebija Izetbegović".\n"Nije zbog mene propala revizija presude protiv Srbije. Propala je zbog tebe, tvojih laži i nesposobnih savjetnika koje si lično okrivio za sramni udarac koji ste priredili Bošnjacima", naveo je Aljoša Čampara.\nOn je optužio, između ostalog, Izetbegovića i njegovog, kako kaže, "privatnog obaveštajca" i višestrukog falsifikatora diploma Osmana Mehmedagića, da su pustili niz vodu "časne borce Armije BiH".\nMehmedagićev posao je, precizira Čampara, bio da prikupi informacije i obavjesti one koji se nalaze na listama za hapšenje da ne putuju u Srbiju.\n"TI, i isključivo TI Bakire Izetbegoviću, si kriv zbog blokade u kojoj se nalazi Federacija BiH", napisao je, između ostalog, Aljoša Čampara.\nAljoša Čampara ističe da je njegov brat bio postupajući tužilac u predmetu protiv vojnika 10-tog diverzantskog voda VRS koji su, kako navodi," počinili genocid nad nedužnim civilima u Srebrenici na lokalitetu Kravice".\n"Njega će istorija upamtiti kao nekoga ko je dobio tu pravosnažnu presudu za genocid sa najvećim kaznama za izvršioce pred sudom BIH, a tebe će upamtiti kao nekoga ko je prokockao i uništio reviziju presude za genocid protiv Srbije", napisao je Čampara.\nOn je posavjetovao Izetbegovića da se probudi.\n"Čovječe, savjetujem ti da se probudiš. Osvjesti se. Dođi sebi. Izađi iz kancelarije i siđi sa Poljina i porazgovaraj s iskrenim ljudima. Jesi li svjestan da tvoje političko varanje, laganje i pretvaranje, ne šteti samo tebi nego i cijeloj državi", napisao je Čampara, koji je najavio tužbu protiv lidera SDA za klevetu.\n"Vidimo se na sudu", poručio je.\nVučurević napustio PDP: Stranka godinama nije što je bila\nSveštenik Zoran Pajkanović: Dolazak patrijarha Porfirija velika radost


Forum civilnog društva u Tirani od 26. do 28. aprila - European Western Balkans\nBEOGRAD – Forum civilnog društva Zapadnog Balkana, koji će okupiti organizacije civilnog društva iz Albanije, Srbije, Crne Gore, Makedonije, BiH i Kosova i donosioce odluka iz regiona i EU, biće održan u Tirani, od 26. do 28. aprila.\nForum se održava uoči Samita Zapadnog Balkana, koji je planiran u julu u Trstu.\nNa skupu će biti reči o tome kako civilno društvo doprinosi izgradnji evropske agende i evropske politike i biće formulisane ključne poruke i preporuke pred Samit u Trstu, koje se tiču budućnosti Berlinskog procesa, saradnje mladih, vladavine prava i antikorupcije, inovacija i poslovnog okruženja, bilateralnih odnosa.\nCilj skupa u Tirani je da se predlože konstruktivne i izvodljive politike koje podržavaju reformske procese u zemljama Zapadnog Balkana na njihovom putu ka EU.\nNa taj način će se, kako se navodi u saopštenju organizatora, glas građana Balkana, civilnog društva i drugih nevladinih aktera čuti i naći na stolu i na Samitu u Trstu.\nMeđu oko 100 učesnika biće predstavnici evropskih institucija, zemalja članica, parlamenata Zapadnog Balkana, kao i Evrospkog parlamenta i italijanskog ministarstva spoljnih poslova.\nBerlinski procesDaliborka UljarevićĐuro BlanušaForum civilnog društva Zapadnog BalkanaMarko ČadežSamit Zapadnog BalkanaSonja Liht


Đurić: ZSO je deo rešenja za normalizaciju odnosa - 25.03.2015, Sputnik Srbija\nDirektor Kancelarije Vlade Srbije za Kosovo Marko Đurić izjavio je večeras u Beogradu da Zajednica srpskih opština (ZSO) mora biti stvorena, jer, kao centralni... 25.03.2015, Sputnik Srbija\npolitika, vesti, srbija, marko đurić, zajednica srpskih opština\n22:30 25.03.2015 (Osveženo: 14:46 30.08.2021)\nDirektor Kancelarije Vlade Srbije za Kosovo Marko Đurić izjavio je večeras u Beogradu da Zajednica srpskih opština (ZSO) mora biti stvorena, jer, kao centralni deo Briselskog sporazuma, predstavlja deo rešenja za normalizaciju odnosa.\n„Briselski sporazum u političkom smislu obavezuje na stvaranje ZSO“, rekao je Đurić i ponovio da „Briselski sporazum nije ’švedski sto‘, pa da svako uzme ono što mu odgovara“.\nĐurić je to rekao na skupu „Dijalog o slobodi, pravu i pravičnosti u kontekstu primene evropskih konvencija na Kosovu i Metohiji“, o poštovanju manjinskih prava. Na skupu su učestvovali i analitičar Dušan Janjić i poslanik Socijalističke partije Srbije Dejan Radenković.\nDačić poručio Rami da „spusti loptu“\nĐurić je rekao da je Vlada Srbije je kreirala i formulisala novu politiku koja se svodi na formirnje ZSO i učešće Srba u institucijama na svim nivoima, jer je to, kako je rekao, ono kroz šta će se poboljšati život i položaj srpske zajednice.\nOn je poručio da se pitanje ZSO ne može stavljati u stranu da bi Priština rešila pitanje telekomunikacija ili civiline zaštite na način koji njoj odgovara, već se „stvari moraju simultano rešavati“.\nĐurić je ukazao na potrebu da i međunarodna zajednica radi na unapređenju položaja Srba, a Janjić i Radenković su ponovili da je neophodno kod evropskih zvaničnika insistirati da se ispuni sve iz ustava Kosova i zakona, do poslednje tačke.\nRadenković je rekao da gotovo da ne postoji oblast u kojoj, po evropskim konvencijama, prava Srba nisu pogažena — od prava na imovinu, zapošljavanje, jezik, čak im ni diplome ne priznaju.\nJanjić je u tom kontekstu izjavio da Beograd mora da insistira na formiranju etničke autonomije koja bi Srbima garantovala prava.


Sportske.net - Navijači glasali, ovo je najlepši gol grupne faze Lige šampiona!\nNavijači glasali, ovo je najlepši gol grupne faze Lige šampiona!\nBilo je dosta spektakularnih golova.\nGrupna faza je završena, bilo je dosta uzbuđenja, a samo najbolji timovi će nastaviti takmičenje.\nNavijači su imali priliku da glasaju na zvaničnom sajtu UEFA za najlepši gol grupne faze ovog elitnog takmičenja. Četiri gola su bila nominovana, Dembeleov (protiv Totenhema), Ikardijev (protiv Totenhema), Rakitićev (protiv Totenhema) i Ronaldov (protiv bivšeg tima, Mančester junajteda).\nUEFA je večeras objavila da je pobedu odneo gol Ivana Rakitića, koji je zaista na fantastičan način matirao Uga Ljorisa koji nije imao šanse da odbrani ovaj udarac. Nekako je Kutinjo uspeo da zadrži loptu u terenu, a onda je naleteo Ivan Rakitić i zaista spektakularnim udarcem sa ivice kaznenog prostora postigao gol (to što je lopta zakačila stativu je samo učinila ovaj pogodak još lepšim). Ovaj gol možete pogledati OVDE.\nRealno jeste najlepši, al' meni je ipak mnogo interesantnije da na prethodnoj vesti u vezi ovoga od 12 komentara baš niko osim mene se nije usudio da napiše kako je njegov gol najlepši (Ikardi, pa Dembele, a čak i gol izlizanog je 'lepši' od ovoga). Toliko o objektivnosti... .D\nRealovci bi rekli da je najljepsi ronaldov ali da ga je zabio u dresu reala,ovako nije nesto...\nDibala dao lepsi, samo sto je morao zalizani da bude u ofsajdu


Milica Starović treća na svetu! - Kajakaški savez Srbije\n27.08.2017. - 10:22 » Vesti\nPosle borbe koja je do samog kraja bila neizvesna, sudijski tim dugo je odlučivao o konačnom rezultatu trke, budući da je Milica kroz liniju cilja prošla u istom hiljaditom delu sekunde kao i predstavnica Slovenije Špela Ponomarenko Janić. Sudijska odluka koja se retko donosi bila je da Milica Starović i Slovenka podele bronzanu medelju.\nZlatno odličje osvojila je olimpijska šampionka iz Rija, Novozelanđanka Liza Kerington (38.433), dok je drugo mesto na pobedničkom postolju pripalo Dankinji Emi Astrand Jorgensen, sa vremenom 39.001.\nPredstavnik Srbije u istoj disciplini u muškoj konkurenciji Marko Dragosavljević osvojio je šesto mesto u finalu, sa vremenom 34.733. Prvo mesto pripalo je olimpijskom šampionu, takmičaru Velike Britanije Lijamu Hitu (33.733), dok je srebrnu medalju osvojio Mađar Bence Horvat, koji je najkraću distancu preveslao u vremenu od 34.070.


Naši klijenti su partneri banke - CorD Magazine\nTelekom Srbija, kao kompanija sa zvanično najboljom...\nVeterinarski zavod Subotica, koji slavi čitav vek...\nTehnologija je pokrenula ljudski napredak – stope...\nFondacija RNIDS usklađuje svoje poslovanje sa najboljom...\nU veoma konkurentnom poslovnom okruženju i sa svim izazovima koje donose globalne ekonomske prilike, Sosijete ženeral banka je u jubilarnu, 40. godišnjicu na srpskom tržištu ušla sa izuzetnim rezultatima iz 2016; ostvareni profit posle oporezivanja bio je 29,9 miliona evra, što je za oko 80 odsto više nego prethodne godine. To je, ujedno, najbolji finansijski rezultat Banke otkako posluje u Srbiji\nPredsednica Izvršnog odbora Societe Generale banke Maria Rousseva kaže da je proteklih godina strategija poslovanja preusmerena na partnerstvo sa klijentima, a kroz podršku i ekspertizu u ponudi su proizvodi i usluge koji prate potrebe savremenih korisnika bankarskih usluga.\n”Naš zadatak je da nastavimo da budemo posvećeni potrebama klijenata i da na domaćem tržištu osnažimo poziciju jedne od vodećih banaka u Srbiji. Aktivno radimo na unapređenju kulture inovacija i unutar Banke i u celokupnom startap ekosistemu, i nastojaćemo da trendove sa globalnog finansijskog tržišta i dalje implementiramo u naše poslovanje,” kaže Rousseva.\nZa poslednju deceniju i po, od kada u Srbiji poslujete i sa stanovništvom, značajno je promenjena ekonomska klima u zemlji. Kako ove promene utiču na strategiju razvoja Banke i gde vidite prostor za unapređenje?\n‒ Celokupni makroekonomski ambijent u Srbiji je poslednjih godina stabilizovan vođenjem odgovorne fiskalne i monetarne politike. Očekivane prognoze rasta BDP-a za 2017. godinu, niska inflacija i niske kamatne stope mogle bi da nastave da budu važan generator rasta lokalne privrede i da dalje podstiču i investicije i potrošnju. Rast BDP-a, pozitivne ocene Međunarodnog monetarnog fonda i kontinuitet u napredovanju na Doing business listi Svetske banke, ukazuju na to da je ekonomska klima u Srbiji poboljšana.\nPozitivni signali sa tržišta uticali su i na rast kreditiranja privrede i stanovništva. U sektoru za poslovanje sa stanovništvom učvrstili smo poziciju jednog od lidera na tržištu stambenih i gotovinskih kredita. Snažan rast plasmana tokom prošle godine ostvarili smo i u poslovanju sa malim preduzećima i preduzetnicima, i to za 38 odsto više nego 2015. godine, što je dokaz naše posvećenosti razvoju malog biznisa i naših uverenja u velike potencijale za razvoj tog segmenta.\nIzazove koje donosi takozvana četvrta tehnološka revolucija prihvatamo kao priliku da sagledamo svoju poziciju u digitalnom svetu i da predvidimo buduće trendove u digitalizaciji tržišta\nIzazove koje donosi takozvana četvrta tehnološka revolucija prihvatamo kao priliku da sagledamo svoju poziciju u digitalnom svetu i da predvidimo buduće trendove u digitalizaciji tržišta. Tražimo nove načine da unapredimo tradicionalne proizvode i usluge i razvijamo nove, da bismo klijentima olakšali svakodnevne bankarske aktivnosti.\nRadili smo na unapređenju i promociji prve onlajn ekspoziture u Srbiji i regionu, a taj poduhvat doneo nam je prestižnu nagradu Sosijete ženeral Grupe za inovaciju u 2016. godini, u kategoriji iskustva klijenata.\nBanka je nedavno uspostavila najnoviji sistem međunarodnih plaćanja, koji klijentima omogućava da u veoma kratkim rokovima obave transakcije prema inostranstvu. Posle nekoliko meseci kakvi su rezultati?\n‒ Uložili smo značajne investicije u bezbednost, jednostavnost i brzinu svih platnih usluga, jer smo svesni da međunarodni platni promet ima izuzetno važnu ulogu u uslugama koje banke pružaju realnom sektoru.\nJedan od najpouzdanijih e-banking servisa na našem tržištu omogućava klijentima da, kroz objedinjenu platformu, celu proceduru obavljaju neuporedivo jednostavnije dok, po izvršenju naloga, potvrdu plaćanja, u proseku, dobijaju za manje od jednog sata.\nZahvaljujući naprednim e-banking alatima, obezbedili smo jednostavno i sigurno slanje naloga za plaćanje i zakonom propisane prateće dokumentacije. Na taj način klijentima štedimo vreme – da se što jednostavnije bave procedurama i da se posledično više posvete i drugim poslovnim obavezama.\nSosijete ženeral banka je osvojila gran pri nagradu Francusko-srpske privredne komore za 2017. u kategoriji inovacija za jačanje i podsticanje startap kulture i IT preduzetništva u Srbiji. Kolika je korist Banke od saradnje i komunikacije sa startapima?\n– Iz strateške saradnje sa Centrom za tehnološko preduzetništvo, višestruku korist imaju i IT preduzetnici i banka – prvi dobijaju podršku i finansijske usluge po meri njihovih potreba, a mi dobijamo šansu da razvijamo nove proizvode i usluge i unapređujemo način rada, po uzoru na inovativne startape.\nPromocijom startap kulture i IT preduzetništva u Srbiji istovremeno podstičemo razvoj te kulture među zaposlenima i sa partnerima. To se dobro vidi na primeru hakatona posvećenog razvoju finansijskih tehnologija (Fintech), koji drugu godinu zaredom organizujemo sa ICT Hubom i gde uvek pozivamo partnerske kompanije da se priključe.\nOrganizujemo, sponzorišemo i učestvujemo u brojnim inicijativama koje daju priliku tradicionalnim korporacijama i malim, novim igračima, da zajedno donose inovacije na tržište. Takođe, direktno razvijamo i poslovnu saradnju sa startapima, što je ujedno i najodrživija vrsta podrške.\nIz saradnje s ICT Hubom proistekla je i nova usluga, SINHRO paket, namenjena paušalcima koji rade u IT sektoru. Kakva su iskustva prvih korisnika?\n– U razgovorima sa ekspertima raznih profila, a koji primaju zaradu putem paušalne agencije (advokati, digitalci, dizajneri, programeri i drugi zaposleni u IT sektoru) došli smo do ponude kreirane za taj segment klijenata.\nSinhro paket namenjen je ekspertima raznih profila, onima koji nisu tipični biznisi, a ni tipična fizička lica, a koji obezbeđuje da im privatne i poslovne obaveze budu u skladu, tako što će sve poslove u bankarskom svetu završiti brzo, efikasno i lako. Kroz taj paket olakšali smo im korišćenje dnevnog bankarstva kroz skup usluga i proizvoda za fizičko lice i za paušalnu agenciju.\nUdruživanje različitih grana industrije na zajedničkim projektima je odavno praksa u svetu, ali naša saradnja sa Kompanijom „Vip mobile” je prva tog tipa u regionu\nObjedinjavanjem računa korisnici Sinhro paketa štede vreme, ali i novac, jer plaćaju obaveze za jedan račun a ne dva, kako je bilo uobičajeno do sada. Novost za tu grupu klijenata je mogućnost video poziva i konsultacija sa onlajn bankarom direktno sa e-banking aplikacije i van radnog vremena fizičkih poslovnica.\nKorisnici Sinhro paketa mogu da koriste usluge koje inače nudimo fizičkim licima, od kratkoročnih proizvoda poput dozvoljenog minusa i kreditne kartice, do dugoročnih ulaganja poput lizinga za vozila i stambenih kredita. Ta ponuda je rezultat potreba tržišta, jer zaposleni kojima je paket namenjen imaju preduzetnički status i nameravaju da ga zadrže i u narednom periodu.\nSosijete ženeral banka u Srbiji i VIP mobile imaju stratešku saradnju koja podrazumeva dodatne pogodnosti za klijente banke i VIP korisnike. Koliko ste zadovoljni tom saradnjom i da li je još neko partnerstvo tog tipa u planu?\n– Udruživanje različitih grana industrije na zajedničkim projektima je odavno praksa u svetu, ali naša saradnja sa kompanijom Vip mobile je prva tog tipa u regionu. Zajednički cilj je da na jednom mestu i, istovremeno, pružimo dodatne pogodnosti klijentima banke i korisnicima Vip mobilnih usluga; bilo da je reč o otvaranju računa, korišćenju naših usluga putem digitalnih kanala (m-banking aplikacije) i popustima.\nIdeja je da ponudimo dodatnu vrednost našim klijentima, po uzoru na modele dobre prakse koji su zaživeli na tržištu. Strateške ambicije motivišu nas da razvijamo usluge koje nisu nužno u vezi sa finansijskim sektorom, a spremni smo i za one promene koje mogu da podrazumevaju čak i zaokrete u našem poslovnom modelu.


Dve decenije Bundesvera na Kosovu - Radio Kontakt Plus\nDve decenije Bundesvera na Kosovu\n16:08, 28.06.2019Izvor: Dojče vele, RTS\nDvadeset godina nakon početka misije Kfora na Kosovu su poslanici nemačkog Bundestaga po 21. put glasali da se produži učešće Bundesvera u toj misiji – doduše u manjem obimu. Umesto dosadašnjih 800 vojnika, najviše će moći da se pošalje njih 400. Ali to su maksimalne dozvoljene brojke – na terenu trenutno ima još svega 68 pripadnika Bundesvera.reba da nastane "inovacioni park".\nJuratović: Opet preti rat.\nDemohrišćanin Peter Bajer podsetio je da su trupe pre dve decenije zatekle "zemlju uništenu ratom, sa preko 850.000 izbeglica, a to je sasvim drugačija situacija od one danas".\nPozitivne promene se, kako je rekao, mogu zahvaliti i vojnikinjama i vojnicima Kfora. Bajer je rekao da je dobro što je maksimalni mandat smanjen na 400 vojnika, ali da tu granicu ne treba prebrzo dalje snižavati "jer ne ide sve u pozitivnom smeru".\n"Na Kosovu danas nema oružanih konflikta pa je ipak mir veoma krhak", rekao je i socijaldemokrata Josip Juratović. On je podržao misiju tvrdeći da je to jedan od dva načina koje Nemačka ima da se pobrine za stabilnost u regionu. Drugi je, kako je rekao, evropska perspektiva.\n"Treba da prestanu igrice. Već petnaest godina razgovaramo sa zemljama Zapadnog Balkana o evropskoj perspektivi, a sada sa reči konačno valja preći na dela. Nekad mislim da mnogi još nisu shvatili - na Balkanu preti rat. Moramo da delamo svesni toga kako bismo sprečili novo krvoproliće u srcu Evrope", dodao je Juratović.\nPoslanik desničarske AfD Armin-Paulus Hampel zalagao se protiv nastavka misije, rekavši da je ona od početka bila kršenje međunarodnog prava i rezolucije 1244.\n"Iz toga je proizašla takozvana failed state, kriminalna država kojom vladaju kriminalci. Trgovina drogom, ljudima, poslovi sa oružjem, ilegalno pranje novca - o tome čitamo u vestima svake međunarodne agencije."\nOn je, govoreći o idejama o razgraničenju, zaključio: "Kosovo nije sposobno da preživi, pre ili kasnije će se priključiti Albaniji. Dajmo Srbiji regione u kojima prevashodno žive Srbi kako bi u miru mogli da žive među svojim sunarodnicima."\nO kršenju međunarodnog prava govorio je i Aleksander Noj iz Levice: "Nečuveno je da se kritika ove misije uvek izjednačava sa kritikom Bundesvera. Ne. Ne radi se o vojnikinjima i vojnicima koji tamo služe. Radi se o donosiocima političkih odluka koji ih instrumentalizuju i šalju tamo za interese svoje politike moći."\nPoslanik Zelenih Manuel Zaracin je, podržavajući produženje mandata, podsetio na jačanje tenzija na Kosovu i nedavna hapšenja na severu Kosova kada je navodno bilo i razmene vatre.\n"Kada se to zna, Kfor je i dalje elementarni faktor stabilnosti i zaštite. Sa tim je tamo saglasna velika većina stanovništva, uključujući i srpsku manjinu u parlamentu i Vladi kao i Vlada Srbije", rekao je Zaracin.\nOn je dodao da Zeleni nisu zadovoljni načinom na koji je, bez uključivanja srpske manjine u odluku, formirana kosovska vojska, ali je taj čin nazvao "reakcijom na pretnje i agresivnu retoriku srpske Vlade".\nSrpski političari sa Kosova su marionete, rekao je Zaracin, a svi oni koji dignu glas, bivaju označeni kao izdajnici - između ostalih Oliver Ivanović.\nUčešće u jedinicama Kfora je najduža misija u istoriji moderne nemačke vojske. Do sada je njoj služilo 135.000 nemačkih vojnika. Život je izgubilo 27 vojnika - ali ne u borbama, već u saobraćajnim nesrećama, nezgodama sa oružjem ili samoubistvima.\nProšlog oktobra je Bundesver predao svoju dugogodišnju bazu u Prizrenu kosovskim vlastima i tamo treba da nastane "inovacioni park".


Muzej poziva Leskovčane da zajedno ožive srpski Mančester - JuGmedia\nU kreiranju nove izložbe „Leskovac sprski Mančester od 1878. do 1941. godine“, Narodni muzej poziva sve Leskovčane i one koji se tako osećaju da dođu u muzej, ispričaju im priče svojim predaka koji su živeli između dva svetska rata i da ukoliko poseduju bilo koji predmet, fotografiju ili dokument ponesu sa sobom i udahnu im novi život, aktivnim učestvovanjem i stvaranjem ove nove postavke.\n„Leskovac je grad koji su izgradili veliki i smeli ljudi koji su svoje snove pretakali u realnost, čije sudbine, sećanja i živote želimo da sačuvamo od zaborava. Upravo su predmeti medijum koji prenosi ta sećanja vraćajući u život stare Leskovčane. Ovo je poziv svim sugrađanima da nas posete ili ćemo mi doći na njihov poziv koji su živeli između dva svetska rata ono što su postigli da se Leskovac razvijamo amerikanskom brzinom“, poručila je direkorka muzeja Mira Ninošević.\nProšle nedelje, putem tih sećanja sa željom da ih spasi od zaborava u muzej je došao Aleksandar Berdić sin Jove Dimitrijevića Berdića, starog Leskovčanina vlasnika bioskopa „Korzo“ i suvlasnika fabrike tekstila „Mike Stankovića Kuce“, čiji će se lični predmeti naći u ovoj postavci.\n„Tim Narodnog muzeja posetio je zatim Aleksandra koji danas živi u Vrnjačkoj Banji, kako bi im pričao o svojoj porodici , fotografijama, predmetima i dokumentima i na trenutak Aleksandar je oživeo duh starog Leskovca, a to je upravo onaj duh mančesterstva koji novom postavkom želimo da sačuvamo od zaborava“, istakla je direktorka.\nPrema njenim rečima, to neće biti samo priča o jednoj porodici koja je paradigma Leskovca i Srbije prve polovine XX veka, već priča o ljudima koji su menjajući sebe na bolje menjali i Leskovac.\nIdeja je da nova postavka ispriča priču o Leskovcu od 1878. godine odnosno od oslobođenja od Turaka do 1941. godine kada je Leskovac od jedne turske kasabe postao moderan industrijski grad i koji je ušao u društvo gradova koji su imali naziv Mančester.\nBiće to priča o svakodnevnom životu Leskovčana, a nova postavka će biti interaktvina i prilagođena osobama sa invladititetom.\nPočeli radovi na rekonstrukciji pruge Niš – Zaječar\n25.02.2019. u 18:52\nJoš samo da prilagodite ulaz u Muzej i (novoizgrađenu) Galeriju za osobe sa invaliditetom i onda ok, važi…\np.s. Invaliditet nisu samo gluvi i nagluvi, slepi i slabovidi …


Španović: Medalja je tu, ali ja sam drugačije planirala\nNajbolja srpska atletičarka Ivana Španović nije bila zadovoljna osvajanjem bronzane medalje na Olimpijskim igrama, uprkos novom državnom rekordu od 7,08 metara.\n„Medalja je tu, ali ostaje gorak ukus u ustima, jer nisam uspela da izvedem ono što sam planirala. Bilo je ovo jedno od najtežih takmičcenja, mislila sam da sam spremna za svaku borbu, žao mi je što nisam mogla više“, izjavila je Španovićeva za RTS.\nOna je ipak pronašla i dobre strane, pre svega psihološki momenat, jer je najbolji skok ostvarila nakon sjajnih rezultata Amerikanki Tijane Bartolete (7,17) i Britni Riz (7,15).\n„Svakako da sam psihički mnogo stabilnija, jer da nisam ne bi mogla da se vratim posle njihovih skokova, ali jednostavno danas nisam mogla da proizvedem željeni skok“, zaključila je Španovićeva uz konstataciju da će sigurno imati novu priliku za zlatnu medalju za četiri godine na Igrama u Tokiju.


“Alija Izetbegović je korumpirani fundamentalista”\nAlija Izetbegović nikada nije bio partizan i antifašista, već korumpirani fundamentalista, koji je pripadao ustaškoj i ideologiji „Handžar divizije“, tvrdi stručnjak za borbu protiv terorizma Dževad Galijašević.\nGalijašević ističe da je izjava predsednika Republike Srpske Milorada Dodika o učešću Alije Izetbegovića u „Handžar diviziji“ bazirana na činjenicama koje su, uglavnom, objavljivane u federalnim medijima.\nGalijašević je naveo da su te činjenice iznesene i u jednom specijalnom izdanju „Slobodne Bosne“, pod nazivom „Ko je bio Alija Izetbegović“, autora Adnana Buturovića.\n„Laž je da je Alija Izetbegović ikada bio partizan. On je pripadao pokretu `El-Hidaje`, to je takozvana ustaška omladina spremna za regrutaciju za `Handžar diviziju` i to je tačan podatak“, rekao je Galijašević.\nNavodeći da su „El-Hidaje“ bile ogranak i tadašnje „muslimanske braće“, Galijašević je rekao da zato nije ni čudo što i danas Izetbegovići sarađuju sa „Muslimanskim bratstvom“ iz Egipta.\nGalijašević je napomenuo i da je u Alija Izetbegović u zatvoru, za vreme služenja trogodišnje kazne, bio vrbovan od tadašnje Službe državne bezbednosti i postao njihov „blagi saradnik“, ali da se nikada nije odrekao islamističke ideologije, koju je najbolje iskazao kroz „Islamsku deklaraciju“.\n„On je ideju islamske države iznio već tada jasnije nego što je objavljuje Ebu Beker El Bagdadi, vođa takozvane ‘Islamske države“, ističe Galijašević.\nKabinet bošnjačkog člana Predsedništva BiH Bakira Izetbegovića demantovao je danas izjavu predsednika Srpske Milorada Dodika da je Alija Izetbegović bio pripadnik „Handžar divizije“ koja je klala i ubijala Srbe, te zatražio da se javno izvini.\nPredsednik Republike Srpske Milorad Dodik rekao je da ne vidi razlog zašto bi se izvinjavao zbog izjave da je Alija Izetbegović bio pripadnik „Handžar divizije“, kad su to mnogo pre njega objavili brojni istoričari i mediji, među kojima i ugledni list „Njujork tajms“.\nZašto da se izvinjavamo Baliji Izmetbegoviću? Možda zato što su neki Srbi preživjeli Hanžar diviziju i njene zločine?Danas se u federaciji svi pozivaju na USAOJ,AVNOJ,ZAVNOBIH a svi su ratovali u ustašama protiv partizana i još imaju obraza proslavljati te datume.


U želji da poboljša komunikaciju između građana i njihovih izabranih predstavnika u lokalnim parlamentima, organizacija civilnog društva Proaktiv, januara 2013.godine pokrenula je web portal „Moj odbornik” i istoimenu mobilnu aplikaciju.\nWeb portal „Moj odbornik” i istoimena mobilna aplikacija je mehanizam za direktnu, dvosmernu komunikaciju između građana i njihovih izabranih predstavnika u lokalnim parlamentima. Ideja je da ovaj portal postane virtuelna soba za sastanke između građana i odbornika kako bi se pospešila i unapredila komunikacija između njih, u korist obe strane.\nGrađanima i građankama iz 25 gradova omogućeno je da preko Internet portala "Moj odbornik" kontaktiraju odbornike i da im prijave nepravilnosti i ukažu na probleme iz svoje lokalne zajednice.\n"Moj odbornik" je dostupan i preko mobilne aplikacije koja se može preuzeti sa Google Play marketa.\nProjekat “Moj odbornik" sprovodi OCD Proaktiv iz Niša, a podršku u izradi web portala i mobilne aplikacije, su do sada pružili USAID u okviru programa "Inicijative javnog zagovaranja građanskog društva" Instituta za održive zajednice (ISC), kao i Organizacija za evropsku bezbednost i saradnju (OSCE).\nIzjava ograničenja odgovornosti\nO nama O projektu Korisni linkovi Kontakt Izjava ograničenja odgovornosti


ZAKON O KOMUNALNIM DELATNOSTIMA: NOVI PROPIS BIćE USVOJEN DO KRAJA 2015. GODINE\nMinistarka građevine, saobraćaja i infrastrukture, Zorana Mihajlović, najavila je da će zajedno sa sindikatima biti pripremljen i do kraja 2015. godine usvojen novi Zakon o komunalnim delatnostima ("Sl. glasnik RS", br. 88/2011), koji će uvesti red u tu oblast.\n"Hoćemo da uvedemo red u ovu oblast i zaštitimo zaposlene, ali i da napravimo jedinstvenu metodologiju utvrđivanja cena, uvedemo registar, da imamo bolju kontrolu... Hoćemo da odredimo ko može da se bavi komunalnom delatnošću, šta je to javni intres, a šta može da bude povereno nekim drugim privrednim društvima", rekla je Mihajlović.\nOna je rekla da će se uporedo raditi i na podzakonskim aktima kako bi se sa primenom novog Zakona moglo početi odmah, a najkasnije u roku od mesec dana od dana usvajanja, kao i da se razgovara i o tome da li će po istim cenama komunalne usluge plaćati građani i privreda.\nMinistarka dodaje da u komunalnom sektoru ima viška zaposlenih u administraciji, ali ne i u osnovnoj delatnosti, ističući da je slično i u javnim preduzećima na republičkom nivou.\nOna je dodala da će Ministarstvo formirati novi sektor koji će se baviti komunalnim problemima i delatnošću.\nPredsednik Sindikata zaposlenih u komunalno-stambenoj delatnosti Srbije i potredsednik SSSS Milan Grujić rekao je da je potrebna korenita reforma komunalnog sistema, pošto ga trenutno reguliše više zakona.\nIzvor: Vebsajt Tanjug, 12.10.2015.


Dodela bespovratna sredstva bračnim parovima za kupovinu seoskih kuća – ICR\nUkupna sredstva koja se dodeljuju po ovom Konkursu iznose 40.000.000,00 dinara.\n1. da nisu stariji od 40 godina života\n2. da nisu u krvnom srodstvu sa potencijalnim prodavcem nepokretnosti\n4. da je bar jedan supružnik/partner zaposlen\n6. da građevinska vrednost predmetne nepokretnosti ne prelazi iznos od 1.500.000,00 dinara.\n1. Fotokopiju lične karte Učesnika konkursa i punoletne dece i izvod iz matične knjige rođenih za maloletnu decu;\n2. Fotokopiju diplome o stečenom obrazovanju Učesnika konkursa\n3. Dokaz o državljanstvu Republike Srbije Učesnika konkursa;\n4. Dokaz o bračnoj zajednici (izvod iz matične knjige venčanih Učesnika konkursa, ne stariji od meseca dana), odnosno overenu izjavu vanbračnih partnera o postojanju vanbračne zajednice;\n5. Dokaz o zaposlenju Učesnika konkursa (fotokopija radne knjižice, prijava na zdravstveno osiguranje – M4, fotokopija Ugovora o radu i drugo)\n6. Dokaz o stažu osiguranja Učesnika konkursa (fotokopija radne knjižice i drugo)\n7. Overenu izjavu Učesnika konkursa i svih članova porodičnog domaćinstva da ne poseduju u vlasništvu ili suvlasništvu nepokretnost (stambeni objekat ili građevinsko zemljište) i da istu nisu otuđili u prethodnih 5 godina;\n8. Potvrdu Ministarstva finansija RS – Poreske uprave da nije bilo prenosa prava vlasništva na ime Učesnika Konkursa, i svih članova porodičnog domaćinstva;\n9. Potvrdu izdatu od strane RGZ – Službe za katastar nepokretnosti o neposedovanju nepokretnosti u mestu prebivališta Učesnika konkursa i članova domaćinstva;\n10. Izvod iz RGZ – Službe za katastar nepokretnosti za nepokretnost koju Učesnici konkursa predlažu za kupovinu;\n12. Potvrdu o prebivalištu Učesnika konkursa\n13. Izjava Učesnika konkursa da će stanovati u predmetnoj kući i da istu neće otuđiti u periodu od 10 godina od dana potpisivanja ugovora.\n3. Dokumentacija se ne podnosi u originalu, već se prilaže fotokopija traženih dokumenata, s tim što Zavod zadržava pravo da pre potpisivanja ugovora zatraži original dokumentacije na uvid. Zavod ne vraća zaprimljenu dokumentaciju već se ona čuva u arhivi Zavoda. Zavod nije u obavezi da o toku i rezultatima Konkursa informiše sva lica koja su se prijavila, već će kontaktirati samo lica koja su ušla u uži izbor, odnosno koja su se našla na predlogu Odluke o dodeli bespovratnih sredstava.\n5. Odluku o dodeli bespovratnih sredstava donosi direktorka Zavoda na predlog Komisije i uz saglasnost Upravnog odbora.\nPrijave na Konkurs će se primati do 15. januara 2015. godine.\nKonkursna dokumentacija može se preuzeti na sajtu Zavoda za ravnopravnost polova www.ravnopravnost.org.rs , a sve dodatne informacije mogu se dobiti u Pokrajinskom zavodu za ravnopravnost polova na brojeve telefona 021/6615-177 i 021/6615-133 ili putem imejla na adresu zavod.ravnopravnost @gmail.com i zavod.ravnopravnost @ vojvo dina.gov.rs, kao i u Pokrajinskom sekretarijatu za privredu, zapošljavanje i ravnopravnost polova na broj telefona: 021/487-43-00 ili putem imejl adrese: radizene@vojvodina.gov.rs


Dan planete Zemlje- SRP „Obedska bara“ | Moj grad SM\nNaslovna GRADSKE VESTI Dan planete Zemlje- SRP „Obedska bara“\nDan planete Zemlje- SRP „Obedska bara“\nDan planete Zemlje se obeležava, sada već tradicionalno, 22. aprila svake godine. Prvi put se obeležio pre 50 godina.\nKroz vreme, ljudi su ga obeležavali na različite načine. Danas, svesni sve alarmantnije situacije, prvenstveno prouzrokovane industrijalizacijom, ljudi se sve više vraćaju prirodi, osnivajući mnogobrojna udruženja i organizacije sa ciljem da informišu pojedince o značaju čistije i zdravije planete. Često zaboravimo da smo i mi deo prirode, da zagađujemo vazduh koji dišemo, vodu koju pijemo i koja nije neograničen resurs, da je sve što činimo uzrok i posledica stanja u kojem se danas nalazimo.\nKako bi dala svoj mali doprinos, Asocijacija učeničkih parlamenata osnovnih i srednjih škola Grada Sremska Mitrovica, uz podršku Grada i Gradske uprave za obrazovanje, a u saradnji sa JP „Vojvodinašume“, u četvrtak, u SRP „Obedska bara“ obeležila je taj dan održavanjem radionica od strane Svetske fondacije za prirodu (WWF).\nČlanovi WWF fondacije su održali predavanja, podelivši decu u grupe, te je svaka od grupa imala svoj zadatak, odnosno prezentaciju- kako nastaju meandri, kako sačuvati ugrožene biljne i životinjske vrste, kako upravljati i zaštititi ugroženo područje, kako postići harmoniju sa prirodom…\nZbog svojih osobenosti SRP „Obedska bara“ je izabrana za održavanje radionica i obeležavanje ovog bitnog dana. Obedska bara je specijalni rezervat prirode, pod posebnim režimom zaštite kao područje od izuzetnog značaja za floru i faunu, te samim tim i najadekvatnije mesto u kome deca imaju direktan kontakt sa prirodom. Raznolikost biljnih i životinjskih vrsta, nepregledno zelenilo i plavetnilo neba, samo su deo onoga što će Vas „kupiti“ na prvi pogled, a ljubaznost domaćina još jedan razlog da posetite ovaj biser prirode.\nDeca su iz ove posete SRP „Obedska bara“ i nakon održanih radionica, izašla prepuna pozitivnih utisaka, uz stečena nova znanja, kako da na odgovoran način sačuvamo planetu Zemlju i za buduće generacije koje dolaze.\nPrethodni tekstVečeras prvi put nastupa hor “Svetosavci”\nSledeći tekstNastavljeno ozelenjavanje javnih površina


Kosovo: Ljimaju produžen kućni pritvor - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sarajlije odale počast preminuloj Berini Video debata: Protesti u BiH - kako dalje? Sedmica u slikama: 8.- 15. juni 2013. Rusija - 50. godina od prvog odlaska žene u svemir Stranica TV LibertyRSE na YouTube-uFoto galerijeVideo Vijesti Kosovo: Ljimaju produžen kućni pritvor Printajte Veličina slova - + 10.02.2012 Okružni sud u Prištini odlučio je da produži kućni pritvor za još dva meseca poslaniku u kosovskoj skupštini Fatmiru Ljimaju.\nLjimaj, koji je i visoki funkcioner vladajuće Demokratske partije Kosova, kao i još devet pripadnika bivše Oslobodilačke vojske Kosova optuženi su da su počinili ratne zločine protiv Srba i Albanaca u logoru Klečka 1999. godine. Ljimaj je u to vreme bio komandant OVK.\nPortparolka Euleksa Irina Gudeljević je rekla da je Okružni sud u Prištini odlučio da od sada Ljimaja od suda do stana prevoze vozilom kosovske policije, a ne privatnim automobilom, kako je to bilo do sada.\nOkružni sud u Prištini nije prihvatio zahtev tužioca Euleksa Mauricija Salustra da se Ljimaju odredi, umesto kućnog, zatvorski pritvor, dodala je portparolka misije EU na Kosovu.\nPredsednik sudskog tela Džonatan Karol izjavio je da je tokom kućnog pritvora Ljimaj prekršio tu meru, ali, kako je kazao, to su bila tehnička kršenja, pa je odlučio da umesto pritvora Ljimaju bude na dva meseca produžen kućni pritvor.


NOVA SARADNJA SA INSTITUTOM TORLAK - FormaPharm Engineering Group\nInstitut za virusologiju, vakcine i serume Torlak’ jedna je od najstarijih ustanova ovog tipa u svetu, sa tradicijom i iskustvom dugim više od 80 godina, i stoga nam je velika čast što ponovo sarađujemo. Institut Torlak se bavi proizvodnjom vakcina, seruma i drugih imunobioloških i dijagnostičkih preparata, različitim vrstama dijagnostike i snabdevanjem domaćeg tržišta vakcinama iz obaveznog programa imunizacije.\nU okviru ovog projekta radiće se nabavka i instalacija sistema za proizvodnju prečišćene vode (PW), vode za injekcije (WFI) i čiste pare (PS) sa izradom projektne dokumentacije, a po sistemu ključ u ruke. Celokupni radovi obuhvataju adaptaciju prostora za smeštaj sistema, dizajn sistema, nabavku i montažu sistema, izradu projektne dokumentacije, nabavku sistema i opreme, izradu protokola i testiranje opreme od strane proizvođača, izradu kvalifikacione dokumentacije i izvođenje kvalifikacija sistema za proizvodnju, skladištenje i razvod tehničkih fluida, a kvalitet mora biti u skladu sa dobrom proizvođačkom praksom (GMP), Evropskom farmakopejom i ISPE preporukama.\nKompanija FormaPharm Engineering Group je izabrana kao najpovoljniji ponuđač u otvorenom postupku javne nabavke dobara i zbog toga smo veoma zahvalni na ukazanom poverenju. Nastojaćemo da i dalje uvek izlazimo u susret zahtevima naših klijenata.


Oštećena država : Beograd : POLITIKA\nBeograd\tDa li je robna kuća "Merkur" sagrađena na spornom zemljištu\tOštećena država\nSumnja se da je Dragan Pašić bez saglasnosti Republike Srbije preduzeću "Imel grupa" dao na korišćenje zemljište u naselju Bežanijska kosa Vojno odeljenje Okružnog javnog tužilaštva u Beogradu podnelo je zahtev za sprovođenje istrage protiv Dragana Pašića, nekadašnjeg načelnika Direkcije za imovinsko-pravne poslove Ministarstva odbrane. Pomenutim zahtevom Pašiću se na teret stavlja krivično delo zloupotrebe službenog položaja, odnosno da je bez neophodne saglasnosti Republike Srbije privatnom preduzeću "Imel grupa" dao na korišćenje zemljište u naselju Bežanijska kosa, na mestu gde je kasnije sagrađena robna kuća "Merkur". Na ovaj način Republika Srbija je, prema procenama istražnih organa, oštećena za najmanje tri miliona evra.\nIstražni sudija uskoro bi trebalo da zakaže saslušanje Pašića i odluči hoće li pokretati istragu.\n– Vojska Srbije i Crne Gore je do 2005. godine bila nosilac prava korišćenja više parcela čija je površina veća od 17.000 kvadratnih metara – objašnjava "Politikin" sagovornik iz Vojnog odeljenja beogradskog Okružnog tužilaštva. – Pomenuto zemljište nalazi se u naselju Bežanijska kosa, gde je nedavno sagrađen "Merkur". Preduzeće "Imel grupa" je krajem 2004. godine platilo raseljavanje postojećih vojnih objekata na pomenutim parcelama, pa je Vojska početkom naredne godine počela sa njihovim iseljavanjem.\nPo zahtevu "Imel grupe" tokom 2005. godine je, prema rečima našeg sagovornika, u Odeljenju za imovinsko-pravne poslove SO Novi Beograd vođen postupak za prestanak prava korišćenja zemljišta koje se tada nalazilo u posedu Vojske u korist pomenutog preduzeća. Pašić koji se u to vreme nalazio na čelu Direkcije za imovinsko-pravne poslove Ministarstva odbrane je tokom postupka koji je vođen dao izjavu kojom se Vojska u korist "Imel grupe" odrekla prava korišćenja zemljišta. Posle ovakve izjave, Opština Novi Beograd donela je odluku kojom se zemljište daje na korišćenje pomenutom preduzeću.\n– Neposredno posle ove, predstavnik Vojske je nadležnima u Direkciji za imovinsko-pravne poslove dao izjavu kojom potvrđuje da Vojska nema nikakvih potraživanja prema "Imel grupi". Ceo postupak vođen je bez znanja Republike Srbije i Republičke direkcije za imovinu. Na ovaj način, prema procenama istražnih organa, Republika Srbija je oštećena za najmanje tri miliona evra – navodi naš sagovornik.\nPrema saznanjima do kojih je "Politika" došla, postoji mogućnost da u daljem toku postupka istraga bude proširena i na bivšeg ministra odbrane SCG Prvoslava Davinića s obzirom na to da, kako je rekao naš sagovornik, "ovakav posao ne bi mogao da prođe bez njegovog znanja".\nOdluke Opštine Novi Beograd\nPrema informacijama iz Opštine Novi Beograd, Odeljenje za imovinsko-pravne pravne i stambene poslove je na zahtev "Imel grupe" 28. marta prošle godine donelo rešenje kojim Vojska SCG prestaje da bude nosilac prava korišćenja zemljišta u bloku 51. Tokom postupka koji je vođen, "Imel grupa" je dostavila svu potrebnu dokumentaciju, između ostalog i Plan detaljne regulacije bloka 51, koji je Skupština grada Beograda usvojila 24. novembra 2004. godine i pravosnažno rešenje o odobrenju za izgradnju poslovnog objekta TC "Merkur" izdato od Sekretarijata za urbanizam i građevinske poslove grada Beograda.\nU ministarstvu bez komentara\nU Ministarstvu odbrane nisu želeli da govore o konkretnom slučaju, objašnjavajući da je "sudski postupak u toku i da će istražni organi utvrditi eventualnu odgovornost Dragana Pašića". Prema informacijama iz ovog ministarstva, Pašić je smenjen sa mesta načelnika Direkcije za imovinsko-pravne poslove posle čega je imenovan za referenta u Sekretarijatu Ministarstva. M. Derikonjić\tobjavljeno: 14.12.2006.


Beko podržava zdravu ishranu i pomaže “Čigoticu” - SportJunior\nNajvažnije Vesti Zdravlje\n29. maja 2018. Anđela Stošić\tzdravlje\nKompanija Beko u sklopu akcije “Jedi kao šampion” i prikupljanja novčanih sredstava za krajeve sveta u kojoj su deca gojazna, kao i promociji zdravog života i ishrane, pomogla je dečije odeljenje specijalne bolnice za bolesti štitaste žlezde i bolesti metabolizma “Čigotica”.\nU Srbiji oko 20% dece ima višak kilograma, a osam posto je gojazno, globalni cilj kompanije Beko je sprečavanje poremećaja ishrane kod dece, pa su u okviru regionalne turneje uspostavili saranju i sa bolnicom na Zlatiboru. Njihova donacija se sastoji od kuhinjskih aparata i uređaja, a Beko je organizovao i kulinarske radionice sa poznatim kuvarima. Takođe, na događajima kompanije, organizuju se i nagradna takmičenja u pripremanju smutija i fudbalska takmičenja za najmlađe.\n← Temerin i Vrbas prvaci Srbije do 12 godina\nStariji pioniri imaju u junu dve provere sa Mađarskom →\n10. februara 2017. Maja Vasić


FBiH je istrajna na putu energetske tranzicije\nNermin Džindić ministar energije, rudarstva i industrije u Vladi FBiH i Admir Andelija, generalni direktor JP Elektroprivreda BiH prisustvovali su osmom sastanku Komiteta za energiju i klimu (ECC), održanom u Beču.\nGovoreći u kontekstu energetske tranzicije u FBiH , tokom sastanaka sa komesarkom EU za energetiku Kadri Simson i direktorom Energetske zajednice Arturom Larkowskim članovi delegacije su istakli da je FBiH istrajna na putu energetske tranzicije i da su sve obaveze već uvrštene u strateške ciljeve.\nKlimatski izazovi su najvažnija tema sa kojom se suočavaju sve zemlje, a energetska tranzicija i zelena agenda ostaju prioritet u razvoju energetike na globalnom nivou, rečeno je tokom je osmog energetsko-klimatskog.\nRazgovarano je o izazovima i zabrinutostima evropske energetske diplomatije u kontekstu ruske vojne agresije na Ukrajinu i naporima za povećanjem energetske sigurnosti i nezavisnosti.\nUčesnici sastanka su upoznati sa mjerama koje su države preduzele tokom energetske krize izazvane nestabilnostima cijena energenata, kao i mogućnostima borbe protiv klimatskih promjena, te ispunjavanjem ekoloških obaveza.\nDirektor Sekretarijata Energetske zajednice Lorkowski istakao je da sastanak u Beču posebno važan zbog trenutka u kojem je organizovan, imajući u vidu upravo energetsku krizu.